text:
SƆHƐWO BIANA BE
Ame Ðɔʋue Menyea?
Dzro ɖokuiwò me kpɔ!
Ðe menye ame si . . ɣesiaɣi, zi geɖe, ɣeaɖewoɣi alo kura o
ɖia anukware
dzi woaka ɖo
nɔa game dzi
doa vevie dɔ
wɔa nu ɖe ɖoɖo nu
kpena ɖe ame ŋu
toa nyatefe
bua ame
tsɔa ɖe le eme na ame
-
Nɔnɔme sia dometɔ ka mee nèɖe dzesi le wu?
Yi edzi nàlé eme ɖe asi goŋgoŋ.—Filipitɔwo 3:16.
Wo dometɔ ka ŋue wòle be nàtrɔ asi le wu?
Nya siwo gbɔna la akpe ɖe ŋuwò nànya ale si nàtrɔ asi le eŋu.
Nu kae wòfia be ame naɖɔ ʋu?
Ame siwo ɖɔ ʋu la tsɔa agbanɔamedzi si le wo dzi le fomea me, suku kple nutoa me. Wodea dzesii be yewofe nuwɔna me tsonuwo adze ŋgɔ yewo ŋutɔ. Eya ta ne wodze agɔ la, wolɔ̃na ɖe edzi heɖea kuku eye wodzea agbagba ɖɔa nɔnɔmea ɖo.
Biblia gblɔ be: “Ame sia ame atsɔ ye ŋutɔ fe agbanɔamedzi.”—Galatiatɔwo 6:5.
Nu ka tae madi be manye ame ɖɔʋu?
Sɔhɛ si ɖɔ ʋu la zãna ŋutete siwo le esi la nyuie eye wotea ŋu dea bubu deto eŋu, bunɛ ame tsitsi eye wonanɛ ablɔɖe kple mɔnukpɔkpɔwo.
Biblia gblɔ be: “Kpɔ ame si zã le efe dɔwɔwɔ me la ɖa, fiawoe wòasubɔ.”—Lododowo 22:29.
Zi geɖe la, ame ɖɔʋuwo tea ŋu nyoa dɔme na ame eye xɔlɔ̃kadodo nyui tea ŋu nɔa woawo kple ame bubuwo dome.
Biblia gblɔ be: “Minɔ nu nam amewo, eye amewo ana nu mi.”—Luka 6:38.
Ame si ɖɔ ʋu la tea ŋu ɖoa efe taɖodzinuwo gbɔ eye wòkpɔa ŋudzedze ɖe efe agbagbadzedzewo ŋu, eye esia nana kaka ɖe ame ɖokui dzi si da sɔ sua esi.
Biblia gblɔ be: “Ame sia ame nado nu si ye ŋutɔ fe dɔwɔwɔ nye la kpɔ, ekema akpɔ susu si ta wòatso aseye le eya ŋutɔ ɖokui ɖeɖe ŋu.”—Galatiatɔwo 6:4.
Nu kae mawɔ be magaɖɔ ʋu wu?
Be nàɖo nya ma ŋu la, de dzesi nya siwo gbɔna. Wo dometɔ kae ɖɔ ale si nèsena le ɖokuiwò me?
“Evena ŋutɔ be woawɔ nu ɖe ame ŋu abe ɖevi si mate ŋu anɔ gbɔdome gafofo ɖeka pɛ hã o, negbe ɖe wòbia mɔ le Dada kple Papa gbɔ ko hafi!”—Kerri.
“Dzinyelawo ɖea mɔ nam mía kple xɔ̃nyewo míeyina ɖaɖia tsa faa.”—Richard.
“Ne mekpɔ nu si ɖevi siwo nye hanyetiwo te ŋu wɔ la, megblɔna na ɖokuinye be: ‘Ei! Nu ka tae dzinyelawo maɖe mɔ na nye hã mawɔ nu ma o?’”—Anne.
“Zi geɖe la, dzinyelawo ɖea mɔ nam mewɔa nu sia nu si medi. Medaa akpe na wo be wona ablɔɖem.”—Marina.
Nya vevitɔ: Wonaa ablɔɖe geɖe sɔhɛ aɖewo wu bubuawo. Nu kae gbɔe wòtso?
Nyatefe matrɔmatrɔ: Ablɔɖe si sinu wona wò la nɔ te ɖe ale si gbegbe nèna woka ɖe dziwòe dzi.
Le kpɔɖeŋu me, bu nya si sɔhɛ siwo míeyɔ va yi la dometɔ eve gblɔ ŋu kpɔ.
Richard: “Ɣeaɖeɣi va yi la, dzinyelawo meka ɖe edzi be ne yewonam ablɔɖea mawɔ eŋudɔ nyuie o. Gake wova ka ɖe dzinye elabena mewɔ ablɔɖe si wonam la ŋu dɔ nyuie. Nyemeblea wo be meyina ɖe tefe aɖe evɔ wònye tefe bubu yim mele o alo ɣla ame siwo mía kpli wo míele yiyim la ɖe wo o. Nya lae nye be zi geɖe la, megblɔa nu si meɖo be mawɔ la na wò hafi woabiam gɔ̃ hã.”
Marina: “Zi eve koe meda alakpa na dzinyelawo kpɔ le nye agbe me, eye wòlém zi eve siawo katã. Tso ekema dzi la, meɖia anukware na dzinyelawo. Le kpɔɖeŋu me, megblɔa nya siwo katã ku ɖe nu si wɔm mele la ŋu na wo eye ne medo yi gbɔ me la, meyɔa wo nana wonyana. Fifia, woka ɖe dzinye wu.”
Àdi be woawɔ nu ɖe ye ŋu abe Richard kple Marina enea? Ke tsɔ nya siwo gbɔna la dzro ɖokuiwò me:
ALE SI NÈNƆA AGBEE LE AƑE ME
Ðe nèwɔna wò afemedɔwo ale si dzea?
Ðe nèwɔna ɖe game si woɖo na wo be nànɔ gbɔgbɔm va afe me la dzia?
Ðe nèdea bubu nɔviwòwo kple dziwòlawo ŋua?
Ðe nuwɔna siawo dometɔ aɖe nye kuxi na wò si ŋu nàdi be yeatrɔ asi lea?
Biblia gblɔ be: ‘Ðo to dziwòlawo.’—Efesotɔwo 6:1.
WÒ SUKUDEDE
Èwua wò sukudɔdeasiwo nu ɖe game dzia?
Èle vevie dom nu be wò sukudodokpɔwo nanyo ɖe edzia?
Ðe nusɔsrɔ̃ fe ɖoɖowɔɖi nyui le asiwòa?
Ðe nuwɔna siawo dometɔ aɖe nye kuxi na wò si ŋu nàdi be yeatrɔ asi lea?
Biblia gblɔ be: “Nunya doa vɔvɔli.” (Nyagblɔla 7:12) Agbalẽsɔsrɔ̃ nyuie ana nunya nasu asiwò.
ALE SI AMEWO NYA WÒE
Èɖia anukware na dziwòlawo kple ame bubuwoa?
Èɖɔa ŋu ɖo le gazazã mea?
Ðe wonya wò be ènye ame si dzi woate ŋu aka ɖoa?
Ðe nuwɔna siawo dometɔ aɖe nye kuxi na wò si ŋu nàdi be yeatrɔ asi lea?
Biblia gblɔ be: ‘Do amenyenye yeye.’ (Efesotɔwo 4:24) Àte ŋu ana wò nɔnɔme naganyo ɖe dzi wu, eye ŋkɔ nyui nanɔ ŋuwò wu ale si wòle fifia.
Aɖaŋuɖoɖo: De dzesi wò nɔnɔme si ŋu wòahiã be nàtrɔ asi le be wòaganyo ɖe edzi wu. Ðo dze tso eŋu na ame siwo ɖea nɔnɔme sia fiana geɖe wu be woaɖo aɖaŋu na wò. Ŋlɔ mɔ ŋutɔŋutɔ siwo dzi nàto atrɔ asi le nɔnɔme ma ŋu, eye nànɔ ŋku lém ɖe ale si nèle asi trɔm le eŋu hena ɣleti ɖeka. Nɔ dzidzedze siwo kpɔm nèle kple afi siwo le sesẽm na wò la ŋlɔm ɖi. De dzesi dzidzedze siwo nèkpɔ le ɣletia fe nuwuwu.


c: text/html

text:
Seth Irunsewe Kale
Seth Irunsewe Kale MBE, OON, CFR (Masa 6, 1904 – Adeɛmekpɔxe 19, 1994) nye Nigeria Anglikan bisiɔp si subɔ abe CMS Gbeŋutise Suku, Lagos fe Tatɔ tso fe 1944 va ɖo fe 1950 eye wònye Lagos Bisiɔp tso fe 1963 va ɖo fe 1974.
Wokɔe bisiɔp le Andrew Kɔkɔe fe Ŋkeke dzi (Adeɛmekpɔxe 1963), to Cecil Patterson, Ɣetoɖofe Afrika fe Bisiɔpgã gbɔ. Exɔ bubu si nye Afrikatɔ gbãtɔ si ɖe gbefã le St Paul fe Sɔlemexɔ xɔŋkɔ si le London me.
Agbenɔnɔ le ɖevime[trɔ asi le eŋu | trɔ asi le etsofe ŋu]
Wodzi Kale be enye fome si me ame adre le la fe viŋutsu tsitsitɔ le Masa 6, 1904 dzi le Ipata, Mobalufon, le Odogbolu Nutomedziɖuɖu me le Ogun Nutome. Wogblɔ be edzilawo Pa Jacob & Mama Victoria Kale ye nye Kristotɔ gbãtɔ siwo trɔ dzime le kɔfea me. Esi wodzii la, wona Yorubagbe me ŋkɔ Irunsewe si gɔmee nye “mí” (esia) “se” (edzɔna); “irun” (naneke kura o). Le Masa 25, 1904 dzi la, exɔ nyɔnyrɔ kple ŋkɔ Seth.
Nusᴐsrɔ̃[trɔ asi le eŋu | trɔ asi le etsofe ŋu]
Edze efe sukudede gɔme le Christ Church Gɔmedzesuku, Porogun Ijebu-Ode le fe 1912 me eye emegbe wòde Ijebu Ode Gbeŋutise Suku. Le fe 1931 me kple kpekpeɖeŋu tso Ijebu Ode Gbeŋutise Suku fe tatɔ ɣemaɣi, Rev. I.O Ransome-Kuti gbɔ la, Kale va zu ame gbãtɔ si xɔ Mojola Agbebi fe ɖaseɖigbalẽ xɔŋkɔa eye woxɔe ɖe Fourah Bay College, Sierra Leone afisi wòxɔ Bachelor fe ɖaseɖigbalẽ blibo le fe Aɖaŋudɔwo. Le ema megbe la, eyi edzi wɔ fe ɖeka bubu si kplɔe ɖo xɔ Mawunyaŋutinunya fe Diploma le fe 1935. Le fe si kplɔe ɖo me la, woxɔe ɖe dɔ me abe nufiala ene le CMS Gbeŋutise Suku, Lagos. Le fe 1939 me la, exɔ Sukudede fe ɖaseɖigbalẽ le London Yunivɛsiti.
Dᴐwᴐna[trɔ asi le eŋu | trɔ asi le etsofe ŋu]
Kale trɔ gbɔ tso London eye woɖoe enumake CMS Gbeŋutisesuku Lagos, fe tatɔ tefenɔla, fe etɔ̃ koe wòxɔ hafi wòva zu Nigeriatɔ gbãtɔ si woɖo sukua fe tatɔ le fe alafa blaevelia me. Le fe 1921 me la, Enye Dukɔa fe Nufialawo fe Habɔbɔ ɖolawo dometɔ ɖeka, siwo dometɔ aɖewoe nye Sukudzikpɔla fe kpeɖeŋutɔ, Jonathan Lucas kple Rev. I.O Ransome-Kuti.[4] Egakpɔtɔ nye sukutatɔ le CMS Gbeŋutise Suku, Lagos esime wòzu saɖaganunɔla le Kristo fe Sɔlemeha, Lagos le fe 1942 me, woɖoe nunɔla le efe saɖaganunɔla fe fezã dzi le fe 1943. Eva zu Nigeriatɔ gbãtɔ si nye sukutatɔ le ɣeyiɣi didi sia me ɖo St. Andrew fe Nufialawo fe Hehenasuku, Oyo, le fe 1951 me.[5] Wogblɔ be ena se kple ɖoɖo gbugbɔ ɖo kɔledzi la me le fe geɖe fe nazãbubu, vovototodedeameme, kple hadome vovototodedeameme, si ɖe fu na kɔledzi la megbe . Le fe 1963 me, le Sɔlemeha fe Nunɔlawo fe Takpekpe si wowɔ le Toronto me la, woti Bubutɔ Kale be manye Lagos fe Bisiɔp eye woɖoe kɔkɔe le November 30, 1963 dzi.
Ame ŋutɔ fe agbenɔnɔ[trɔ asi le eŋu | trɔ asi le etsofe ŋu]
Kale xɔ fe blaeve vɔ atɔ̃ esime wòɖe Juliana Oladunni Odukoya, si nye Oluwa Idele si tso Ijebu-Ode fe tɔgbuiyɔvi. Wowɔ ɖeka kple srɔ̃tɔawo le srɔ̃ɖeɖe kɔkɔe me le January 6, 1930 dzi le St. Savior’s Church, Italupe, Ijebu-Ode

robotstxt: allowed

filter: keep


text:
Enye Akaɖitsɔla Na Dukɔ Geɖe
Agbemeŋutinya
Enye Akaɖitsɔla Na Dukɔ Geɖe
GEORGE YOUNG ŊUTINYA ABE ALESI RUTH YOUNG NICHOLSON GBLƆE ENE
“Ekema nukata míafia nusiawo le míafe kplɔ̃wo ta o? . . . Ameka fomeviwoe míanye ne míezi ɖoɖoe ɖe nusiwo ŋu meŋlɔ nu tsoe dzi esi míekpɔ kpeɖodzi le wo ŋu be wonye nyatefe vɔ megbe? Migana míagbe nyatefea gbɔgblɔ na ameawo o, eye nyatefea gbɔgblɔ nagate ɖe mía dzi alo be míagblɔe le bebeme o.”
NYA siawoe nye axa 33 fe lɛta si fofonye ŋlɔ tsɔ nɔ biabiam be woaɖe yefe ŋkɔ le sɔlemehaa fe agbalẽwo me la fe akpa aɖe. Ƒe 1913 mee. Tso ɣemaɣi la, efo eɖokui ɖe agbenɔnɔ si me yɔ fũ kple nudzɔdzɔwo me si wɔe be wòva zu akaɖitsɔla na dukɔ geɖe. (Filipitɔwo 2:15) Tso esime menye nyɔnuvi sue la, mexɔa nusiwo Papa wɔ ŋu nyawo tso fometɔwo gbɔ kple ŋutinya bubu siwo woŋlɔ ɖi me, eye xɔlɔ̃wo kpe ɖe ŋunye be mefo wo nu fu wɔ efe agbemeŋutinyae. Alesi Papa nɔ agbee ɖoa ŋku apostolo Paulo tɔ dzi nam le mɔ geɖe nu. Papa nɔ klalo be yeazɔ mɔ atsɔ Yehowa fe gbedasia ayi na anyigba kple fukpo ɖesiaɖe dzi tɔwo abe alesi ‘dukɔwo fe apostolo’ ma hã wɔe ene. (Romatɔwo 11:13; Psalmo 107:1-3) Mina magblɔ fofonye, George Young, ŋutinya na mi.
Ƒe Gbãtɔawo
Papae nye John kple Margaret Young, siwo nye Scotland Presbiteria hameviwo, fe viŋutsu suetɔ. Wodzii le September 8, 1886 dzi, esi fomea ʋu tso Edinburgh, Scotland, yi British Columbia, le Canada fe ɣetoɖofe megbe kpuie. Wodzi efoa etɔ̃awo—Alexander, John, kple Malcolm—fe ʋɛ aɖewo do ŋgɔ le Scotland. Papa ɖe fe eve ɖi na Marion, si nye nyɔnuvi sue le ŋutsuviawo dome, amesi woyɔna vividoɖeŋutɔe be Nellie.
Dzi dzɔa ɖeviawo esime wonɔ tsitsim le agble aɖe dzi si wofe afe le le Saanich, si medidi akpa tso Victoria, British Columbia, gbɔ o. Le ɣeyiɣi ma ke me la, wosrɔ̃ agbanɔamedziwo tsɔtsɔ. Eyata kaka wo dzilawo nazɔ mɔ ayi Victoria agbɔ la, wowɔa afea me dɔwo katã eye afea nɔa nɔnɔme nyui me.
Etefe medidi o, Papa kple nɔviaŋutsuwo te tomenukuku kple ati dzadzra. Wova nya Young ŋutsuvi siawo nyuie be wonye atiŋudɔwɔlawo (amesiwo léa ŋku ɖe anyigba ŋu akpɔ be woate ŋu ade atigblewo ɖe wo dzi hã) kple amesiwo flea atiwo hedzrana. Papae kpɔa ganyawo dzi.
Le ɣeyiɣi aɖe megbe la, alesi Papa tsɔ ɖe le gbɔgbɔmenuwo me wɔe be wòtso nya me be yeazu Presbiteria-nunɔla. Gake le ɣeyiɣi ma me lɔfo la, Gbetakpɔxɔ Habɔbɔa fe zimenɔla, Charles Taze Russell, fe mawunya siwo wotana ɖe nyadzɔdzɔgbalẽwo me la kpɔ ŋusẽ ɖe efe agbe dzi ale gbegbe. Nusi Papa srɔ̃ la ʋãe be wòŋlɔ dodo le haa me fe lɛta si ŋu mefo nu tsoe le gɔmedzedzea me.
Papa zã Biblia kpukpuiwo tufafatɔe gake wòna wòdze fã be nusiwo sɔlemehaa fiana be amegbetɔ fe luʋɔ mekuna o kple be Mawu awɔ fu amegbetɔwo fe luʋɔ le dzomavɔ me tegbee la menye nyatefe o. Eklo nu le Mawuɖekaetɔ̃ fe nufiafiaa hã dzi heɖo kpe edzi be menye Kristotɔnyenye mee wòdzɔ tso o eye Ŋɔŋlɔawo meda asi ɖe edzi kura o. Tso ɣemaɣi la, ewɔ Kristotɔwo fe subɔsubɔdɔa abe alesi Yesu Kristo wɔe ene, eye wòzã efe ŋutetewo kple ŋusẽ katã tsɔ kɔ Yehowa ŋu.
Le fe 1917 me la, Gbetakpɔxɔ Habɔbɔa na Papa dze subɔsubɔ gɔme wònye mɔzɔla, abe alesi woyɔa Yehowa Ðasefowo tefenɔla mɔzɔlawo ene. Efo nufowo eye wòɖe sinima kple fotoɖeɖefia si fe tanyae nye “Xexemewɔwɔ fe Fotoɖeɖefia” le duvi kple dugãwo me le Canada godoo. Fefewɔfewo yɔna taŋtaŋ le Papa fe sasrãkpɔɣiwo. Vaseɖe fe 1921 me la, efe mɔzɔzɔa fe ɖoɖowɔɖi dzena le Gbetakpɔxɔ me.
Winnipeg nyadzɔdzɔgbalẽ aɖe ka nya ta be Mawunyagblɔla Young fo nu na ame 2,500 eye be ame geɖe mete ŋu kpɔ mɔ ge ɖe akpataa me o elabena amewo yɔe taŋtaŋ. Nyati si ŋu wòfo nu tsoe le Ottawa enye “Dzomavɔ me Yiyi Kple Tɔtrɔgbɔ.” Ŋutsu tsitsi aɖe ka nya ta le afima be: “Esi nufoa wu enu la, George Young kpe subɔsubɔhaŋgɔnɔla aɖewo siwo nɔ anyi ɖe fli ɖeka dzi be woava nufolanɔfea ne woava dzro nyatia me kpli ye, gake wo dometɔ aɖeke metso o. Ɣemaɣie menyae be meke ɖe nyatefea ŋu.”
Papa dzea agbagba be yeawɔ gbɔgbɔmedɔ geɖe alesi yeate ŋui le yefe mɔzɔzɔawo me. Emegbe ewɔna kabakaba va ɖoa ketete yia tefe bubu si le ɖoɖowɔɖia dzi. Ne ʋue wòaɖo la, edzea mɔ ɖoa ta tefe si kplɔe ɖo xoxoxo hafi ŋdinuɖuɣi ɖona. Gakpe ɖe efe dzonɔameme ŋu la, wonya Papa nyuie be enye amesi bua ame ŋu eye wonyae le Kristotɔwo fe agbenɔnɔ kple dɔmenyonyo ta.
Le takpekpe gbãtɔ geɖe siwo wòde me la, wo dometɔ si dzi wòɖoa ŋkui vevie enye esi wowɔ le Edmonton, Alberta, le fe 1918 me. Wofe Filipitɔwo 3:14.fome bliboa nɔ etefe kpɔ Nellie fe nyɔnyrɔxɔxɔ tefe. Ema hãe nye zi mamletɔ si ŋutsuviawo nɔ anyi ɖekae. Le fe eve megbe la, axamedɔ wu Malcolm. Dzifogbenɔnɔ fe mɔkpɔkpɔe nɔ Malcolm si abe alesi wònɔ nɔviaŋutsu etɔ̃awo kple fofoa sii ene, eye wo katã wɔ nutefe na Mawu vaseɖe wofe kugbe.—
Edzo Yi Dutanyigbawo Dzi
Esi Papa wu gbefãɖeɖe mɔzɔzɔ nu le Canada le September 1921 me la, Joseph F. Rutherford, amesi nye Gbetakpɔxɔ Habɔbɔa fe zimenɔla ɣemaɣi na wòyi ɖe Carib-fukpowo dzi. Afisiafi si Papa aɖe “Xexemewɔwɔ fe Fotoɖeɖefia” le la, amewo kpɔa dzidzɔ ɖe eŋu. Eŋlɔ tso Trinidad be: “Tefea yɔ ale gbegbe, eye wona ame gbogbo aɖewo trɔ yi afeme. Le zã si kplɔe ɖo me la, amewo yɔ xɔa taŋtaŋ.”
Emegbe le fe 1923 me la, woɖo Papa ɖe Brazil. Efo nu na nyasela gbogbo aɖewo le afima eye wòdaa amewo be woaɖe nufoawo gɔme ɣeaɖewoɣi. Woka nya ta le December 15, 1923, fe Eŋlisigbe me Gbetakpɔxɔ me be: “Tso June 1 vaseɖe September 30 dzi la, Nɔviŋutsu Young wɔ dutofokpekpe 21, si delawo fe xexlẽme katã nye 3,600; hame fe kpekpe 48 si ame 1,100 de; ema agbalẽ 5,000 siwo le Portugalgbe me femaxee.” Ame geɖe ɖe ɖetsɔleme fia esi Papa fo nufo si fe tanyae nye “Ame Miliɔn Geɖe Siwo Le Agbe Fifia Maku Akpɔ O.”
Esime wokɔ alɔdzedɔwɔfe yeye ŋu le Brazil le March 8, 1997 dzi la, woka nya ta le eŋukɔkɔ fe agbalẽ gbadzaa me be: “1923: George Young va ɖo Brazil. Eɖo alɔdzedɔwɔfe ɖe Rio de Janeiro.” Togbɔ be Biblia-srɔ̃gbalẽwo nɔ Spaingbe me hã la, egahiã be wòanɔ Portugalgbe, si koŋ wodona le Brazil, hã me. Eyata le October 1, 1923 dzi la, wote Gbetakpɔxɔ tata ɖe Portugalgbe me.
Papa ke ɖe ame geɖe siwo maŋlɔ be akpɔ o ŋu le Brazil. Wo dometɔ ɖekae nye Portugaltɔ aɖe si si alɔme nɔ si ŋkɔe nye Jacintho Pimentel Cabral, amesi tsɔ efe afe na be woawɔ kpekpewo le eme. Etefe medidi o, Jacintho xɔ Biblia fe nyatefea eye emegbe wòva zu dɔwɔla le alɔdzedɔwɔfea. Ame bubue nye Manuel da Silva Jordão, si nye ɖekakpui Portugaltɔ abɔdzikpɔla. Ese dutofonufo aɖe si Papa fo eye wòʋãe be wòtrɔ yi Portugal ɖawɔ nyanyuikakala fe dɔ, abe alesi woyɔa Yehowa Ðasefowo fe ɣeyiɣiawo katã fe subɔlawo ɣemaɣi ene.
Papa ɖo keteke zɔ mɔ de tefe geɖe le Brazil katã, eye wòdze agbagba ke ɖe ɖetsɔlemetɔwo ŋu. Le efe mɔzɔzɔawo dometɔ ɖeka me la, edo go Bony kple Catarina Green, eye wònɔ wo gbɔ kwasiɖa eve kloe, henɔ Ŋɔŋlɔawo me ɖem na wo. Ɣemaɣi fomea me tɔ siwo ade ame adre tsɔ nyɔnyrɔxɔxɔ ɖe tsi me ɖo kpe wofe adzɔgbeɖeɖe na Yehowa dzii.
Ame bubu si wògado goe ye nye Sarah Bellona Ferguson le fe 1923 me. Eya kple efoa, Erasmus Fulton Smith, kpakple wofe fomea me tɔ mamlɛawo ʋu tso United States va Brazil le fe 1867 me. Exɔa Gbetakpɔxɔ to posu me edziedzi tso fe 1899 me ke. Papa fe sasrãkpɔ nye mɔnukpɔkpɔ si Sarah, via eneawo, kple ame aɖe si Papa yɔ be Daɖia Sallie, nɔ mɔ kpɔm na xoxoxo bene yewoaxɔ nyɔnyrɔ. March 11, 1924, dzie nye ma.
Etefe medidi o, Papa yi gbefãɖeɖedɔa dzi le Anyiehe Amerika dukɔ bubuwo me. Le November 8, 1924, dzi la, eŋlɔ lɛta tso Peru be: “Ðeko mewu trakt 17,000 mama nu le Lima kple Callao koe nye esia.” Eyome edzo yi Bolivia be yeava ma traktwo le afima. Eŋlɔ nu tso sasrãkpɔ ma ŋu be: “Mía Fofo le yayram ɖe agbagbadzedzea dzi. Indiatɔ aɖe kpe ɖe ŋunye. Efe afeme le Amazon tsidzɔfeawo gbɔ. Exɔ trakt 1,000 kple agbalẽ aɖewo ɖe asi dzoe.”
To Papa fe agbagbadzedzewo dzi la, wowu Biblia fe nyatefea fe kuwo le Titina kple Anyiehe Amerika dukɔ geɖe me. December 1, 1924, Eŋlisigbe me Gbetakpɔxɔ ka nya ta be: “Ƒe eve kple edzivɔ enye esia si George Young le Anyiehe Amerika. . . . Enye mɔnukpɔkpɔ na nɔviŋutsu lɔlɔ̃tɔ sia be wòatsɔ nyatefe gbedasia ayi Punta Arenas, si le Magellan Tɔdomekpo dzi.” Papa xɔ ŋgɔ na gbefãɖeɖedɔa le dukɔwo abe Costa Rica, Panama, kple Venezuela ene hã me. Eyi edzi togbɔ be asrã lée eye efe lãme gblẽ hã.
Emegbe Eyi Europa
Le March 1925 me la, Papa ɖo tɔdziʋu dze Europa mɔ, afisi wònɔ mɔ kpɔm be yeama Biblia-sɔsrɔ̃ fe trakt 300,000 le le Spain kple Portugal ahawɔ ɖoɖo be Nɔviŋutsu Rutherford nava fo dutofonufo. Gake esi Papa ɖo Spain vɔ la, mekɔ lãme nɛ be Nɔviŋutsu Rutherford nava fo nufoa o le subɔsubɔhawo fe mɔmaɖemaɖeɖenuŋu ta.
Nɔviŋutsu Rutherford ŋlɔ agbalẽ tsɔ ɖo eŋu nɛ heyɔ Yesaya 51:16 me nyawo de eme, si gblɔ be: “Metsɔ nye nya de nuwò, eye meɣla wò ɖe nye asi fe vɔvɔli te, ne magbugbɔ dzifo me ahe, maɖo anyigba gɔme anyi, eye magblɔ na Zion be: Nye dukɔ nènye.” Esia na Papa fo nya ta be: “Afetɔ la fe lɔlɔ̃nu wònye nyatefe be mawɔ ɖoɖoa ahagblẽ emetsonuawo ɖe efe asi me.”
Le May 10, 1925, dzi la, Nɔviŋutsu Rutherford fo efe nufoa to nyagɔmeɖela dzi le Novedades Fefewɔfea le Barcelona. Amesiwo wu 2,000 ye de, eye dziɖuɖumegã aɖe kple eŋudzɔla tɔxɛ hã nɔ nufolanɔfea. Aleae ɖoɖoa nɔ le Mardrid hã, eye ame 1,200 ye va. Alesi nufo siawo na amewo va tsɔ ɖe le emee wɔe be woɖo alɔdzedɔwɔfe ɖe Spain si wotsɔ de “George Young fe dzikpɔkpɔ te,” abe alesi 1978 Yearbook of Jehovah’s Witnesses gblɔe ene.
Le May 13, 1925, dzi la, Nɔviŋutsu Rutherford fo nu le Lisbon, Portugal. Togbɔ be subɔsubɔhaŋgɔnɔlawo dze agbagba be yewoato ɣlidodo kple zikpuiwo gbegblẽ me agblẽ kpekpea me hã la, efe afima yiyi hã kpɔ dzidzedze gã aɖe. Le Nɔviŋutsu Rutherford fe nufo siwo wòfo le Spain kple Portugal megbe la, Papa yi “Fotoɖeɖefia” la ɖeɖe dzi, eye wòwɔ ɖoɖo hã be woata Biblia-srɔ̃gbalẽwo ahama wo le tefe mawo. Eka nya ta le fe 1927 me be ‘woɖe gbefã nyanyuia le dugã kple duvi ɖesiaɖe me le Spain.’
Gbefãɖeɖe le Soviet Union
Tefe bubu si wogaɖo Papa ɖa na dutanyanyuigbɔgblɔdɔa wɔwɔe nye Soviet Union, wòva ɖo afima le August 28, 1928, dzi. October 10, 1928, fe lɛta aɖe si wòŋlɔ fe akpa aɖe xlẽ be:
“Tso esime meva Russia la, le nyatefe me medoa gbe ɖa vevie tso dzime be ‘Wò fiaɖufe nava.’ Mele gbea srɔ̃m, gake mele tsɔtsɔm o. Nye nyawo gɔmeɖela nye ametɔxɛ aɖe, enye Yudatɔ, gake exɔ Kristo dzi se eye wòlɔ̃ Biblia. Nutefekpɔkpɔ nyui aɖewo su asinye gake ɖeko nyemenya ɣeyiɣi didi si woaɖe mɔ nam be manɔ anyi o. Le kwasiɖa si va yi me la, wona menya be yewo nam gafofo 24 be madzo gake wokpɔ nyaa gbɔ eyata mate ŋu anɔ anyi wòadidi.”
Woke ɖe Biblia Nusrɔ̃vi aɖewo ŋu le Kharkov, si nye dugã aɖe fifia le Ukraine, eye dzo si ɖekawɔwɔ kpli wo nɔewo de lãme na wo la na wofa dzidzɔvi. Wowɔa takpekpe sue aɖe zã sia zã vaseɖe zãtitina. Emegbe esi Papa nɔ nu ŋlɔm tso kpekpe sia wɔwɔ kple nɔviawo ŋu la, eŋlɔ bena: “Nɔviawo fe nu wɔ nublanui, woxɔ agbalẽ ʋɛ siwo le wo si la le wo si eye dziɖuɖumegãwo mekpɔa dzidzɔ ɖe wo ŋu o, ke hã nɔviawo le dzidzɔ kpɔm.”
Wofo nu tso subɔsubɔdɔ si Papa wɔ le Soviet Union ŋu le agbalẽ gbadza tɔxɛ aɖe si wowɔ na amesiwo de alɔdzedɔwɔfe yeye ŋukɔfe le St. Petersburg, Russia, le June 21, 1997, dzi la me. Wogblɔ le agbalẽ gbadzaa me be woɖo Papa ɖe Moscow, eye woka nya ta be ebia mɔ be “yeata agbalẽvi si nye Freedom for the Peoples kple Where Are the Dead?, ɖekaɖeka 15,000 ne woama le Russia.”
Esi Papa tso Russia gbɔ la, wodɔe ɖe dzikpɔla mɔzɔladɔa wɔfe le United States. Esi wònɔ South Dakota la, eyi Nellena kple Verda Pool, amesiwo nye nɔvianyɔnu siwo va zu dutanyanyuigblɔlawo le Peru, le fe aɖewo megbe la fe afeme. Woɖe ŋudzedzekpɔkpɔ nyui fia ɖe Papa fe subɔsubɔdɔa wɔwɔ ɖeɖimateameŋutɔe ŋu hegblɔ be: “Mɔɖeɖedɔa wɔwɔ fe gbɔgbɔ nɔ nɔviwo me ŋutɔ le tsã ɣeyiɣi mawo me le esi xexe sia me nu ʋɛ aɖewo koe nɔa wo si hafi woyia dutanyigbawo dzi gake wofe dzi yɔ fũ kple lɔlɔ̃ na Yehowa ta. Esiae nye nusi ʋã wo be wowɔ wofe dɔwo de goe.”
Srɔ̃ɖeɖe Kple Mɔzɔzɔ Evelia
Le fe siawo katã me la, Papa nɔ agbalẽ ŋlɔm na Clara Hubbert si tso Manitoulin Ƒukpo dzi, le Ontario. Wo ame evea de takpekpe si wowɔ le Columbus, Ohio, le July 26, 1931, dzi, esime Biblia Nusrɔ̃viawo tsɔ ŋkɔ si nye Yehowa Ðasefowo. (Yesaya 43:10-12) Woɖe wo nɔewo le kwasiɖa ɖeka megbe. Papa gadzo ake le esia megbe kpuie yi efe dutanyanyuigbɔgblɔ mɔzɔzɔ evelia dzi to Carib-fukpowo dzi. Ena kpekpeɖeŋu wowɔ ɖoɖo ɖe kpekpewo ŋu eye wòna hehe ame bubuwo le tso afeme yi afeme subɔsubɔdɔa me.
Eɖoa fotowo, gbedonamegbalẽviwo, kple lɛtawoɖa Dada tso Suriname, St. Kitts, kple tefe bubu geɖe. Lɛtaawo foa nu tsoa ŋgɔyiyi si kpɔm gbefãɖeɖedɔa le ŋu eye ɣeaɖewoɣi la, xewo, lãwo, kple numiemie siwo le dukɔ si tututu me wòle ŋu nyatakakawo hã nɔa eme. Le June 1932 me la, Papa wu efe dɔdasia nu le Carib-fukpoawo dzi, eye abe alesi wòwɔnɛ ɣesiaɣi ene la, eɖo ame tsɛwo nɔfe le meli aɖe me gbɔ va Canada. Le esia megbe la, eya kple Dada kpɔ gome le ɣeyiɣiawo katã fe gbefãɖeɖedɔa me ɖekae eye wonɔ Ottawa nutoawo me kple ɣeyiɣiawo katã fe subɔsubɔdɔwɔlawo fe fufofo aɖe le fe 1932/33 fe vuvɔŋɔli me.
Ƒomeŋutinya Kpui Aɖe
Wodzi nɔvinyeŋutsu, David, le fe 1934 me. Esi wònye ɖevi dzaa la, edea Dada fe mɔzɔkplo dzi be yele yefe “nufowo” fom. Etsɔ dzo ɖe Yehowa ŋu le efe agbemeŋkekeawo katã me abe fofoa ke ene. Wo ame etɔ̃a zɔa mɔ kple ʋu si tame wobla nufomɔ ɖo ne wole hameawo srãm kpɔ tso Canada fe ɣedzefe futa vaseɖe ɣetoɖofe futa. Wodzim le fe 1938 me esime Papa nɔ subɔsubɔm le British Columbia. David ɖoa ŋku alesi Papa tsɔm mlɔ aba dzi eye Papa, Dada, kple David dze klo fo xlãm eye Papa do akpedagbe ɖa ɖe tanye la dzi.
Le fe 1939 fe vuvɔŋɔli me la, míenɔ Vancouver esime Papa nɔ hame siwo nɔ nuto ma me srãm kpɔ. Lɛta gbogbo siwo míexɔ le fea me la dometɔ ɖekae nye esi wòŋlɔ le January 14, 1939 dzi, esime wònɔ Vernon, British Columbia. Papa ŋlɔe na Clara, David, kple Ruth, gblɔ be: “Nugbugbɔ kple asikplakɔ sue aɖe koe.” Gbedasi aɖe nɔ eme na mía dometɔ ɖesiaɖe. Efo nu tso alesi nuŋeŋe la sɔ gbɔe gake nuŋelawo mede ha le afima o ŋu.—Mateo 9:37, 38.
Esi Papa gbɔ tso efe dɔdasia wɔfe le Vancouver kwasiɖa ɖeka megbe la, eku fenyi le kpekpe aɖe me. Dodokpɔ siwo wowɔ nɛ emegbe ɖee fia be fofoe vɔ̃ɖi aɖe te efe ahɔhɔ̃. Le May 1, 1939, dzi la, ewu efe anyigbadzigbenɔnɔ nu. Ɣleti asieke koe mexɔ, eye David yina fe atɔ̃ xɔ ge. Mía dada lɔlɔ̃tɔ, amesi hã si dzifoyiyi fe mɔkpɔkpɔ le la, lé nutefewɔwɔ me ɖe asi na Mawu vaseɖe efe kugbe le June 19, 1963, dzi.
Alesi Papa se le eɖokui me ɖe mɔnukpɔkpɔ si su esi be wòtsɔ nyanyuia yi dukɔ geɖe mee la dze nyuie le efe lɛta siwo wòŋlɔ na Dada la dometɔ ɖeka me. Egblɔ le akpa aɖe be: “Yehowa ɖe mɔ nam dɔmenyotɔe be mayi dukɔ siawo me abe akaɖi ene be maɖe gbefã Fiaɖufegbedasia. Woakafu efe ŋkɔ kɔkɔe la. Efe ŋutikɔkɔe dze le ŋutetemanɔameŋu kple gbɔdzɔgbɔdzɔ me.”
Fifia la, George kple Clara Young fe viwo, tɔgbui kple mama yɔviwo, kpakple tɔgbuitɔgbui kple mamamamɛ yɔviwo hã le mía Mawu lɔlɔ̃tɔ, Yehowa, subɔm. Wogblɔ nam be Papa zãa Hebritɔwo 6:10 edziedzi, afisi gblɔ be: ‘Mawu menye madzɔmadzɔtɔ be, wòaŋlɔ miafe dɔwɔwɔ kple lɔlɔ̃, si mieɖe fia le efe ŋkɔ ta be o.’ Míawo hã míeŋlɔ dɔ siwo Papa wɔ be o.
[Nɔnɔmetata si le axa 23]
Fofonye, le ɖusime, kple nɔviaŋutsu etɔ̃awo
[Nɔnɔmetata siwo le axa 25]
Papa (le tsitre) kple Nɔviŋutsu Woodworth, Rutherford kple Macmillan
Ete: Papa (miame ɖaa) le fufofo me kple Nɔviŋutsu Russell
[Nɔnɔmetata siwo le axa 26]
Fofonye kple Danye
Ete: Wofe srɔ̃ɖegbe
[Nɔnɔmetata si le axa 27]
Mía kple David kpakple Dada, fe aɖewo megbe le Papa fe ku megbe


text:
SƆHƐWO BIANA BE
Aleke Mawɔ Aɖu Nye Dziku Dzi?
Dodokpɔ
Ðe nèdoa dziku kabakaba?
kura o
ɣeaɖewoɣi
gbe sia gbe
-
Aleke gbegbe wò dzikua nu sẽnae?
enu mesẽna tututu o
enu sẽna vie
enu sẽna ŋutɔ
-
Ame ka ŋue nèdoa dziku ɖo?
dzinyela
nɔvinye
xɔ̃nye
-
Ne èkpɔe be ehiã be nàɖu wò dziku dzi la, nyati sia akpe ɖe ŋuwò. Gbã la, kpɔ susu siwo tae wòle be nàlé ɖokuiwo kpoo ne wodo dziku na wò ɖa.
Nu si ta wòle vevie
Wò lãmesẽ. Lododowo 14:30 gblɔ be: “Dzi fatu naa agbe ametia.” Agbalẽ aɖe gblɔ be: “Dzikudodo ate ŋu ana ame nakpɔ dzi kple ʋuka me dɔwo.”—Journal of Medicine and Life.
Xɔ̃wòwo. Biblia gblɔ be: “Mègade ha kple dɔmedzoetɔ o, eye mègado ka kple dzikutɔ o.” (Lododowo 22:24) Eya ta ne èdoa dziku kabakaba la, megawɔ nuku na wò ne amewo melɔ̃na dea ha kple wò o. Ðetugbui aɖe si ŋkɔe nye Jasmine gblɔ be: “Ne mèɖua wò dziku dzi o la, xɔlɔ̃ nyuiwo manɔ asiwò o.”
Ale si wonya wòe. Ethan si xɔ fe 17 gblɔ be: “Ne èdoa dziku kabakaba la, amewo ava nyae na wò eye woanɔ buwòm dzikumee.” Bia ɖokuiwò be, ‘Aleke medi be amewo nabum—ŋutifafame loo alo ame si dudua efe dziku kɔna ɖi bababa?’ Biblia gblɔ be: “Ame si medoa dziku kabakaba o la, nugɔmesese bɔ ɖe esi, ke ame si megbɔa dzi ɖi o la ɖea efe bometsitsi fiana.”—Lododowo 14:29.
Nu si nàte ŋu awɔ
Kpɔ mawunyakpukpui siawo kple nya siwo amewo gblɔ la ɖa eye nàbia nya siwo le afi sia la ɖokuiwò.
Lododowo 29:22: “Dɔmedzoetɔ hea dzre vɛ; eye dzikutɔ daa vo geɖe.”
“Esi menye sɔhɛ dzaa la, esesẽna nam ŋutɔ be maɖu nye dziku dzi. Kuxi sia ke le fofonye fe fometɔwo hã ŋu. Míeyɔnɛ be fomenu. Esesẽna na mí ŋutɔ be míaɖu míafe dziku dzi!”—Kerri.
Ðe medoa dziku veviea? Ne evivia nunye ne wokafum ɖe nye nɔnɔme nyuiwo ta ɖe, ɖe wòanyo be maɖe ɖokuinye nu be nye nɔnɔme gbegblẽwo ya la fomenue wonye nama?
Lododowo 15:1: “Nyaŋuɖoɖo fafɛ tsia dziku nu, ke gbedaɖeamegbɔ nana dɔmedzoe flana.”
“Nu vevitɔe nye be nàsrɔ̃ ale si nàɖu ɖokuiwò dzi. Ne ètu nɔnɔme fatuwo ɖo eye wò susu nɔa nu nyuiwo ŋu la, masesẽ na wò be nàɖu dzikudodo dzi o.”—Daryl.
Ne medo dziku la, nu ka tae wòle vevie be malé ŋku ɖe afɔ gbãtɔ si maɖe ŋu?
Lododowo 26:20: “Ne nake meli o la, dzo tsina.”
“Ne meɖo nya ŋu nyuie la, enana ame kemɛa fe dzi fana eye míetea ŋu ɖoa dze le dziɖeɖi me.”—Jasmine.
Aleke nye nufofo alo nye nuwɔna ate ŋu ana dziku nafla?
Lododowo 22:3: “Aɖaŋudzela kpɔa afɔku gbɔna eye wòɣlaa eɖokui, ke ame makpɔnutefe yina ɖadea ta eme, eye wòkpɔa emetsonua.”
“Ɣeaɖewoɣi la, ɖeko medzona le tefea eye menaa ɣeyiɣi ɖokuinye be mabu nu si dzɔa ŋu ale be mate ŋu akpɔ nyaa gbɔ nyuie.”—Gary.
Ɣekaɣie wòanyo be nàdzo ne ame aɖe na wò dzi ho, evɔ mana wòadze be èdo lãtɔ amea o?
Yakobo 3:2: “Mí katã míedaa vo zi geɖe.”
“Ele be míase veve ɖe vo siwo míeda ta eye ele be míasrɔ̃ nu tso wo me hã. Ele be míaɖɔ vo siwo míeda la ɖo kaba eye míaɖoe be míawɔ nu si nyo wu ɣebubuɣi.”—Kerri.
Aɖaŋuɖoɖo: Ðo taɖodzinu na ɖokuiwò. Ðoe kplikpaa be yeaɖu ye ɖokui dzi hena ɣeyiɣi aɖe—ɖewohĩ hena ɣleti ɖeka. Nɔ ale si nuwo le yiyim la ŋlɔm ɖi eye nàde dzesi wò ŋgɔyiyiwo.


text:
SƆHƐWO BIANA BE
Nu Kae Mawɔ Ne Wotsɔa Gbɔdɔnyawo Ðea Fu Nam?
Nu kae nye gbɔdɔnyawo tsɔtsɔ ɖe fu na ame?
Gbɔdɔnyawo tsɔtsɔ ɖe fu na ame lɔ gbɔdɔnuwɔwɔ ɖe ame ŋu ɖe sia ɖe fomevi ɖe eme. Wo dometɔ aɖewoe nye asilili ame ŋu kple gbegblẽnyawo gbɔgblɔ na ame. Gake ɣeaɖewoɣi la, menɔa bɔbɔe be woade vovototo fewuɖuɖu le ame ŋu, ahiãmoɖoɖo na ame kple gbɔdɔnyawo tsɔtsɔ ɖe fu na ame dome o.
Ènya vovototo si le wo mea? Wɔ míafe gbɔdɔnyawo tsɔtsɔ ɖe fu na ame ŋuti dodokpɔ sia be nàkpɔ vovototoa!
Nublanuitɔe la, amewo medzudzɔa gbɔdɔnyawo tsɔtsɔ ɖe fu na ame ne edo le suku gɔ̃ hã o. Ke hã ne èna kakaɖedzi kple aɖaŋu si nàtsɔ anɔ te ɖe gbɔdɔnyawo tsɔtsɔ ɖe fu na ame nu su asiwò fifia la, awɔe be nàsu te nyuie anɔ te ɖe nuwɔna sia nu le dɔwɔfe. Eye àte ŋu ana hã be ame si wɔa nu sia la magawɔe ɖe ame aɖeke ŋu o!
Ke ne wotsɔ gbɔdɔnyawo ɖea fu nam ɖe?
Ne ènya nu si gbɔdɔnyawo tsɔtsɔ ɖe fu na ame nye ko hafi nàte ŋu agbe nya na fuɖenamelaa! Kpɔ nɔnɔme etɔ̃ siawo kple ale si nàte ŋu akpɔ wo gbɔe la ɖa.
NƆNƆME:
“Le míafe dɔwɔfe la, ŋutsu aɖewo siwo tsi wum sãsãsã la gblɔna nam be medze tugbe ŋutɔ eye be ɖe wòanyo ŋutɔ ne ɖe yewoate ŋu ayi megbe fe 30 azu ɖekakpuiwo. Wo dometɔ ɖeka gɔ̃ hã zɔ to megbenye ɖaʋẽ nye ɖa kpɔ!”—Tabitha, exɔ fe 20.
Tabitha ate ŋu abui be: “Ne medo tokui hele dzi dom ko la, ava dzudzɔ.”
Nu si tae ewɔwɔ alea maɖe vi o: Numekulawo gblɔ be, zi geɖe la ne ame siwo wotsɔ gbɔdɔnyawo le fu ɖem na ŋe aɖaba fu edzi la, ɖeko wòyia edzi hedoa gã ɖe edzi.
Te esia boŋ kpɔ: Mègazi kpi o, ke boŋ tsɔ tufafa nàgbe nya na amea eme nakɔ nɛ nyuie be yemedi be wòagagblɔ nya ma na ye alo awɔ nu ma ɖe ye ŋu azɔ o. Taryn si xɔ fe 22 gblɔ be: “Ne ame aɖe ka asi tefe si mesɔ o nam la, metrɔna gblɔna nɛ be mègaka asi ŋunye azɔ gbeɖe o. Zi geɖe la, ɖeko ŋutsuvi si wɔ nua tɔtɔna.” Ne ame si le fua ɖem na wò sẽ dzi me la, mègana ta o. Biblia gblɔ tso agbeŋutise kɔkɔwo me léle ɖe asi ŋu be: “Mianɔ tsitre bliboe, eye miakpɔ kakaɖedzi sẽŋu.”—Kolosetɔwo 4:12.
Ke ne fuɖenamela be yeawɔ nu vevi wò ya ɖe? Le go ma me la, mègakpe akɔ kplii o. Si dzo le tefea kaba, eye nàgblɔe na ame tsitsi aɖe.
NƆNƆME:
“Esi mele xɔ ade me la, nyɔnuvi eve aɖewo lém le sukuxɔwo dome mɔ dzi. Wo dometɔ ɖeka dɔa nyɔnuviwo gbɔ, eye wòdi be nye kpli ye míado. Togbɔ be megbe hã, woɖea fu nam gbe sia gbe le ɖiɖiɖemeɣi. Womimim ɖe gli ŋu gbe ɖeka gɔ̃ hã!”—Victoria, exɔ fe 18.
Victoria ate ŋu asusui be: ‘Ne megblɔe na ame aɖe la, woava yɔm be ɖɔɖɔetɔ, eye ɖewohĩ ame aɖeke maxɔ dzinye ase o.’
Nu si tae nuŋububu alea maɖe vi o: Ne mègblɔe na ame aɖeke o la, fuɖenamelaa ayi edzi anɔ fu ɖem na wò eye wòawɔe ɖe ame bubuwo gɔ̃ hã ŋu.—Nyagblɔla 8:11.
Te esia boŋ kpɔ: Di kpekpeɖeŋu. Dziwòlawo kple wò nufialawo ate ŋu akpe ɖe ŋuwò nàtsi nya ɖe fuɖenamelaa nu. Gake ne ame siwo nègblɔ nya na meka ɖe dziwò o ya ɖe? Te esia kpɔ: Ɣesiaɣi si amea gaɖe fu na wò la, ŋlɔ ale si nuwo yi ɖi tsitotsito. Ŋlɔ ŋkekea, gamea, tefe si nua dzɔ le kple nya siwo fuɖenamelaa gblɔ na wò ɖi. Azɔ tsɔ wò nuŋlɔɖia fe kɔpi ɖeka na dziwòlawo alo wò nufiala. Ame geɖe tsɔa nya siwo woŋlɔ ɖi la vevie wu numegbe.
NƆNƆME:
“Mevɔ̃na na ŋutsuvi sia si foa rugby la ŋutɔ. Efe kɔkɔme ade meta eve kloe, eye efe kpekpeme nye kilogram 135! Eɖoe ɖe tame be ‘yefe asi asu dzinye godoo.’ Eɖea fu nam gbe sia gbe kloe fe ɖeka sɔŋ. Gbe ɖeka nye kplii koe susɔ le sukuxɔa me eye wònɔ tetem ɖe ŋunye. Metso kpla fu du to mɔa nu do go.”—Julieta, exɔ fe 18.
Julieta ate ŋu asusui be: ‘Nenema ko ŋutsuviwo le.’
Nu si tae nuŋububu alea maɖe vi o: Ne ame sia ame susui be naneke megblẽ le fuɖenamelaa fe nuwɔna ŋu o la, madzudzɔ ewɔwɔ o.
Te esia boŋ kpɔ: Mègatsɔ efe nuwɔnawo wɔ hatsekaka alo anɔ alɔgbɔnu kom ne ele fu ɖem na wò o. Ke boŋ na wò nuwɔna kple wò moɖoɖo nana amea nanya nu siwo ŋu nàɖe mɔ le kple nu siwo ŋu màɖe mɔ le gbeɖe o.
Nu kae mawɔ?
NUDZƆDZƆ ŊUTƆŊUTƆ 1:
“Nyemedina be amewo nabui be nye nya me sẽ o. Eya ŋuti ne ŋutsuviwo le fu ɖem nam la, ɖeko megblɔna na wo be woadzudzɔ, gake nyemegbenɛ na wo moveviɖoɖotɔe o. Zi geɖe la, mekoa alɔgbɔnu ne mele nu fom na wo. Esia na wosusunɛ be ɖe mele ahiãmoe ɖom na yewo.”—Tabitha.
Nenye wòe nye Tabitha ɖe, nu kae nàwɔ na ŋutsuvi mawo? Nu ka tae?
Nu kae ate ŋu ana fuɖenamela nasusui boŋ be ɖe nèle ahiãmo ɖom na ye?
NUDZƆDZƆ ŊUTƆŊUTƆ 2:
“Nu sia dze egɔme esime ŋutsuvi aɖe gblɔ nya vloe aɖe ɖe ŋunye esi míele kame dem le suku. Medo toku wofe nyawo kwasiɖa ʋɛ aɖewo, gake ɖeko nɔnɔmea nɔ gbegblẽm ɖe edzi. Azɔ ŋutsuviawo va nɔa xanye hekplaa asi kɔ nam. Metutua wo ɖa, gake womedzudzɔ o. Mlɔeba wo dometɔ ɖeka ŋlɔ gbegblẽnya aɖe ɖe agbalẽ kakɛ dzi tsɔ nam. Metsɔe na nye nufiala. Wohe to na ŋutsuvia be megava sukua o ŋkeke aɖewo. Mekpɔe be ɖe wòle be mayi nufiala gbɔ xoxo hafi!”—Sabina.
Nu ka tae nèsusu be Sabina va kpɔe be ɖe wòle be yeayi nufiala gbɔ xoxo hafi? Èsusu be efe nyametsotsoa nyoa? Nu ka tae nàɖo eŋu be enyo alo menyo o?
NUDZƆDZƆ ŊUTƆŊUTƆ 3:
“Ŋutsuvi aɖe te ɖe nɔvinye ŋutsu Greg ŋu le tsilefe. Ŋutsuvia te ɖe Greg ŋu kplikplikpli gblɔ nɛ be, ‘gbugbɔ nu nam.’ Greg gbe, gake ŋutsuvia mebe yeadzo o. Ðe Greg tutu ŋutsuvia ɖa hafi wote ɖa le eŋu.”—Suzanne.
Èsusu be ɖe ŋutsuvia di be yeadɔ Greg gbɔa? Nu ka tae nèsusui be susu ma tae alo menye susu ma tae o?
Èsusu be nu ka tae ŋutsuvi aɖewo metea ŋu foa nu ne wotsɔ gbɔdɔnyawo le fu ɖem na wo o?
Èda asi ɖe ale si Greg kpɔ nya gbɔe la dzia? Nenye wòe ɖe anye ne nu kae nàwɔ?
Xlẽ nu geɖe kpee: Kpɔ “How Can I Protect Myself From Sexual Predators?” (Comment me protéger des prédateurs sexuels ?) le Questions Young People Ask—Answers That Work (Les jeunes s’interrogent — Réponses pratiques), Volume 1 fe ta 32 lia me.


text: 9 Le Dario,+ si nye Ahasweros Mediatɔ la fe vi, ame si wotsɔ ɖo fiae ɖe Kaldeatɔwo+ fe fiaɖufe la nu fe fe gbãtɔ me—2 le efe fiaɖuɖu fe fe gbãtɔ me la, nye Daniel, melé ŋku ɖe agbalẽawo* me hekpɔe dze sii le Yehowa fe gbe si va na nyagblɔɖila Yeremiya nu be, Yerusalem+ fe afedozuzu la anɔ anyi fe blaadre.+3 Eya ta metrɔ mo ɖe Mawu vavã Yehowa ŋu, ne matsɔ gbedodoɖa, kokofofowo kple nutsitsidɔ adii,+ eye meta akpanya hebɔbɔ nɔ dzofi me.4 Medo gbe ɖa na Yehowa nye Mawu heʋu eme be:“Oo Yehowa, Mawu vavã kple Mawu gã si ŋu ŋɔdzi le, ame si wɔa efe nubabla dzi eye wòvea ame siwo lɔ̃nɛ kple ame siwo léa efe sededewo me ɖe asi la nu,+5 míewɔ nu vɔ̃, míeda vo, míewɔ nu tovo, eye míedze aglã;+ míetra ɖa le wò sededewo kple wò ʋɔnudɔdrɔ̃wo ŋu.6 Míegbe toɖoɖo wò subɔla nyagblɔɖilawo,+ ame siwo fo nu kple míafe fiawo, míafe amegãwo, mía tɔgbuiwo kple dukɔ la me tɔwo katã le wò ŋkɔ me.7 Oo Yehowa, tɔwò dzɔ, ke míawo, Yuda ŋutsuwo kple Yerusalem nɔlawo kpakple ame siwo katã le Israel, ame siwo le kpuife kple didife le anyigba siwo katã dzi nèka wo hlẽ ɖo le wofe nutefemawɔmawɔ na wò ta la, mía tɔe nye ŋukpe,* abe ale si wòle egbe sia ene.+8 “Oo Yehowa, mía kple míafe fiawo, míafe amegãwo kple mía tɔgbuiwo tɔe nye ŋukpe, elabena míewɔ nu vɔ̃ ɖe ŋuwò.9 Ke Yehowa, mía Mawu, èkpɔa nublanui helɔ̃a tsɔtsɔke,+ ke míawo míedze aglã ɖe ŋuwò.+10 Míeɖo to Yehowa mía Mawu fe gbe hezɔ le efe se siwo wòde na mí to esubɔla nyagblɔɖilawo dzi la nu o.+11 Israel blibo la da wò Se la dzi, eye wote ɖe aga hegbe wò gbe sese, ale be nètrɔ fifode kple atam siwo woŋlɔ ɖe Mawu vavã fe subɔla Mose fe Se la me kɔ ɖe mía dzi,+ elabena míewɔ nu vɔ̃ ɖe Mawu ŋu.12 Ewɔ efe nya si wògblɔ ɖe mía kple míafe dziɖulawo* ŋu la dzi,+ esi wòhe vɔ̃ gã aɖe va mía dzi; womewɔ nu si wowɔ le Yerusalem la tɔgbi le dzifo bliboa te kpɔ o.+13 Vɔ̃ siawo katã dzɔ ɖe mía dzi,+ abe ale si woŋlɔe ɖe Mose fe Se la me ene, ke míeɖe kuku na Yehowa mía Mawu be wòakpɔ nublanui na mí ahaɖe asi le míafe vodadawo ŋu o,+ eye míese wò nyatefe* la gɔme o.14 “Eya ta Yehowa fe ŋku le te, eye wòhe vɔ̃ va mía dzi, elabena nu siwo katã Yehowa mía Mawu wɔ la le dzɔdzɔe; ke míawo míeɖo to efe gbe o.+15 “Azɔ, Oo Yehowa mía Mawu, wò, ame si tsɔ alɔ sesẽ+ kplɔ wò dukɔ tso Egipte-nyigba dzi, eye nèwɔ ŋkɔ na ɖokuiwò abe ale si wòle egbe sia ene,+ míewɔ nu vɔ̃, míewɔ nu tovo.16 Oo Yehowa, míeɖe kuku, wò dziku kple wò dɔmedzoe nu nefa ɖe wò du, Yerusalem, wò to kɔkɔe la ŋu, le wò nu dzɔdzɔe wɔwɔwo katã ta;+ elabena Yerusalem kple wò dukɔ la zu vlodonu na ame siwo katã fo xlã mí le míafe nu vɔ̃wo kple mía tɔgbuiwo fe vodadawo ta.+17 Azɔ, Oo mía Mawu, se wò subɔla fe gbedodoɖa kple efe kokofofo, eye na wò mo naklẽ ɖe wò kɔkɔefe+ si zu afedo+ la dzi le wò ŋutɔ ɖokuiwò ta, Oo Yehowa.18 Oo nye Mawu, fu to anyi nàsee! Ke ŋku nàkpɔ nɔnɔme sesẽ si me míele, kple ale si du si ŋu woyɔ wò ŋkɔ ɖo la zu afedoe la; elabena menye míafe nu dzɔdzɔe wɔwɔ tae míele kuku ɖem na wò ɖo o, ke boŋ wò nublanuikpɔkpɔ geɖeawo tae.+19 Oo Yehowa, see. Oo Yehowa, tsɔe ke.+ Oo Yehowa, lé to ɖe eŋu, eye nàwɔe! Oo nye Mawu, mègahe ɖe megbe o le wò ŋutɔ ɖokuiwò ta, elabena wò ŋkɔe woyɔ ɖe wò du kple wò dukɔ la ŋu.”+20 Esi megale nufofo dzi, le gbe dom ɖa hele nye nu vɔ̃ kple nye dukɔ Israel fe nu vɔ̃ me ʋum, eye mele Yehowa nye Mawu fe amenuveve biam ɖe nye Mawu fe to kɔkɔe la ta,+21 esi megale gbe dom ɖa hele nu fom la, ŋutsu Gabriel,+ ame si mekpɔ le ŋutega me tsã la,+ va gbɔnye le fiẽvɔsaɣi esime ɖeɖi te ŋunye belibeli.22 Ena mese egɔme eye wògblɔ be:“Oo Daniel, meva ɖo azɔ be makpe ɖe ŋuwò ne gɔmesese deto nasu asiwò, eye nàse nuwo gɔme.23 Esi nèdze kokofofo gɔme la, mexɔ gbedeasi aɖe, eye meva be magblɔe na wò, elabena ame vevi*+ nènye. Eya ta bu nya la ŋu, eye nàse nu si kpɔm nèle la gɔme.24 “Kwasiɖa blaadre* woɖo ɖe wò dukɔ la kple wò du kɔkɔe la ŋu,+ ne woatsi dzidada nu, ne woaɖe nu vɔ̃ ɖa,+ ne woalé avu ɖe vodada ta,+ ne woahe dzɔdzɔenyenye mavɔ vɛ,+ ne woatre ŋutega kple nyagblɔɖi* nu,+ eye woasi ami na Kɔkɔefewo Ƒe Kɔkɔefe la.25 Azɔ nyae, eye nàse egɔme be, tso esime wode se be woagbugbɔ Yerusalem+ aɖo te ahagbugbɔe atso va se ɖe esime Mesia*+ Kplɔla+ la nava la, le kwasiɖa adre kple kwasiɖa blaade vɔ eve.+ Woagaɖo dua te, eye woagbugbɔe atso hekpe ɖe efe ablɔwo kple tsisitofewo ŋu, gake woawɔe le xaxaɣiwo.26 “Eye le kwasiɖa blaade vɔ eve la megbe la, woaɖe Mesia la ɖa,*+ eye naneke masusɔ nɛ o.+“Eye kplɔla aɖe si gbɔna la fe aʋakɔ agbã du la kple kɔkɔefe la.+ Efe nuwuwu ava abe tsiɖɔɖɔ ene. Aʋawɔwɔ anɔ anyi va se ɖe nuwuwu la; nu si woɖoe nye afedozuzu.+27 “Alé nubabla la ɖe te na ame geɖewo kwasiɖa ɖeka; eye le kwasiɖaa fe afã me la, atsi vɔsa kple nunanawo nu.+“Ame si ahe afedozuzu vɛ+ la anɔ ŋunyɔnuwo fe aʋala dzi ava; eye nu si woɖo la akɔ ɖe nu si zu afedo la hã dzi va se ɖe esime wòtsrɔ̃ keŋkeŋ.”


text:
Siamlɔm 2007
Siamlɔm 2007 enye ɣleti adrelia le fea me. Edze egɔme le Kɔsiɖagbe dzi eye awu enu le ŋkeke 31 megbe le Brãɖagbe dzi.
Ŋkeke tɔxewo le ɣleti sia meTrɔ trɔ
- Siamlɔm 1 - Canada Ŋkeke (Canada)
- Siamlɔm 1 - Siamlɔm Ŋde (Bulgaria)
- Siamlɔm 1 - Republik Ŋkeke (Ghana)
- Siamlɔm 4 - Ɖokuisinɔnɔ Ŋkeke (United States)
- Siamlɔm 5 - Ɖokuisinɔnɔ Ŋkeke (Venezuela)
- Siamlɔm 6 - Ɖokuisinɔnɔ Ŋkeke (Malawi)
- Siamlɔm 7 - Saba Saba Ŋkeke, Tanzania
- Siamlɔm 7 - San Fermin (Pamplona kple Spain)
- Siamlɔm 7 - Tanabata (Japan)
- Siamlɔm 9 - Ɖokuisinɔnɔ Ŋkeke (Argentina)
- Siamlɔm 14 - Bastille Ŋkeke (France)
- Siamlɔm 20 - Ɖokuisinɔnɔ Ŋkeke (Colombia)
- Siamlɔm 21 - Racial Harmony Day (Singapore)
- Siamlɔm 24 - Tisha B'Av (Jewish)
- Siamlɔm 25 - Commonwealth Day (Puerto Rico)
- Siamlɔm 28 - Ɖokuisinɔnɔ Ŋkeke (Peru)
Nusiwo yi dzi le ɣleti sia meTrɔ trɔ
- TAM Linhas Aéreas fe ayameʋu A320 ɖeka do le mɔ dzi le Brazil eye wòle dzo enumake. Emenɔlawo katã ku.
- Giorgio Napolitano si nye Italia dukplɔla la va sra Ghana ŋkeke etɔ̃.
- Switzerland dukplɔla, Afenɔ Micheline Calmy-Rey va sra Ghana ŋkeke eve.
- Roger Federer ɖu Rafael Nadal dzi 7–6, 4–6, 7–6, 2–6, 6–2. Esiae enye fe atɔ̃lia tri ɖe enu si me Federer ɖu dzi le Wimbledon.
- Georgina Theodora Wood, si nye Ghana fe nyɔnu gbãtɔ si zu Ʋɔnudrɔ̃la Gãtɔ la xɔ dzesi si woyɔna be Order of the Star of Ghana, le Gɛ̃ le Siamlɔm 6, 2007. Esiae nye Ghana dukɔa fe bubu kɔkɔtɔwu si wonaa dukɔamenɔlawo.
- African Union fe takpekpe asiekelia wu nu le Gɛ̃ Siamlɔm 4, 2007.
- Wodze ga yeyea ŋdɔ wɔwɔm le Ghana. Woawɔ Ghanaian cedi yeyea kple ga xoxoa katã ŋudɔ vaseɖe Dzome 2007 hafi woaɖe asi le xoxoa ŋu susue. Wogbaa GH¢ 1 yeyea na 10,000 cedi xoxoawo.


text:
Ƒe Siwo Me Wokpɔa Dzidzɔ Le Wu Yea?
Ƒe Siwo Me Wokpɔa Dzidzɔ Le Wu Yea?
ŊDI ga ade kple afã fo le Soweto, South Africa, eye vuvɔ le wɔwɔm ale gbegbe. Ele be Evelyn nafɔ. * Esi wònye dzoxɔxɔnamɔ̃ mele efeme o ta la, mele ekpam kura o.
Evelyn te ɖɔɖɔɖɔ va abatia to heɖiɖi efe klo siwo le eɖum la blewu. Enɔ anyi ɖe abatia to sẽ. Vevea nu va ɖiɖi vie. Edo ŋusẽ eɖokui hetso. Ele ŋeŋem. Eɖo asi ali hete ɖɔɖɔɖɔ abe alesi “ʋetsuviwo tea toxlolo” ene, yi tsilefe.—Nyagblɔla 12:5. *
Evelyn gblɔ be: ‘Medze agbagba ŋutɔ!’ Menye ŋu bubu koe ke ɖee o, ke boŋ ete ŋu tso ɖe efe klo siwo le evem hã dzi.
Gake nu bubu hã ganɔ susu me nɛ. Evelyn gblɔ be: “Ekpɔtɔ vie ko nye susu maganɔ nu lém o.” Ɣeaɖewoɣi la, meganyana afisi wòda efe safuiwo ɖo o gake efe susu kpɔtɔ le te. Evelyn gblɔ be: “Gbe ko medona ɖa be magava nɔ nu ŋlɔm be keŋkeŋ abe alesi wòdzɔna ɖe ame tsitsi aɖewo dzi ene o.”
Le Evelyn fe ɖetugbi me la, mebu eŋu kpɔ be aleae nyagãkuku nɔna o. Esi wònye ame mesẽna tsina o ta la, ɖeko feawo va yi kabakaba, eye alesi wòsea vevee la ɖoa ŋku edzi nɛ ɣesiaɣi be exɔ fe 74.
Ame tsitsi siwo mesea veve abe Evelyn ene o, eye dɔléle kple dzimaɖitsitsi meɖea fu na wo boo o, la ate ŋu abu wofe amegãkuɣi be enye fe siwo me yewokpɔa dzidzɔ le wu. Amesiawo ate ŋu ‘aku amegã ɖeɖi, woatsi ŋutɔ eye wofe dzi nadze eme,’ abe alesi blemafofo Abraham tsii ene. (Mose I, 25:8) Ame bubuwo toa “ŋkeke kple fe vɔ̃wo” me eye nya si woagblɔ koe nye be: “Agbe mele nunye vivim o.” (Nyagblɔla 12:1, Today’s English Version) Le numekuku aɖe si wowɔ me la, ame geɖe bu dzudzɔxɔxɔledɔme be enye nuxaɣi ale gbegbe be Newsweek magazine doe ɖa be woagagblɔ tso tsitsi me feawo ŋu be wonye dzidzɔɣi o, ke boŋ nuxaɣiwo.
Nukae nèsusuna tso amegãkuku ŋu? Kuxi siwo ame tsitsiwo doa goe la dometɔ aɖewo ɖe? Ðe wòfia godoo be ne ame ku amegã ko la, efe susu magaɖa oa? Nukae ame tsitsiwo ate ŋu awɔ be wofe dzi nadze eme?—g2/06.
[Etenuŋɔŋlɔwo]
^ mm. 2 Míetrɔ ŋkɔ aɖewo le nyati sia kple eve siwo kplɔe ɖo me.
^ mm. 3 Wolɔ̃ ɖe edzi be tsitsi me kuxiwo ŋue Biblia-gbalẽ si nye Nyagblɔla fe akpa sia si woŋlɔ abe hakpanya ene le blema la ku ɖo.


text:
Amesiwo Dze la Didi le Kenya
Amesiwo Dze la Didi le Kenya
KENYA nye dukɔ aɖe si dzi dzɔdzɔme de eye wòdze ani ale gbegbe. Ave damawo, gbadzafe kekewo, dzogbenyigba siwo dzi xɔ dzo vevie, kple to siwo dzi sno tsyɔ ye ɖo atsyɔ̃ na anyigba nyui sia. Avugbɔe miliɔn ɖeka kple edzivɔ kple gbenyi siwo le vɔvɔm la le afima. Àte ŋu akpɔ sɔvedawo hã woanɔ zɔzɔm to gbewo me le ha gã aɖe me.
Xewo hã bɔ, tso hɔ̃ sẽŋu siwo le agba sam dzi, va ɖo xe dzeani akpe geɖe siwo tsɔ wofe xɔxlɔ̃ viviwo yɔ yamee la dzi. Eye amekae makpɔ atiglinyiwo kple dzatawo o? Màŋlɔ nusiwo nàkpɔ kple gbeɖiɖi siwo nàse le Kenya la be akpɔ o.
Gake gbe bubu aɖe gali wosena le dukɔ dzeani sia katã me. Enye ame akpe geɖe siwo le mɔkpɔkpɔgbedasi aɖe gblɔm la fe gbe. (Yesaya 52:7) Amesiwo tso to kple gbegbɔgblɔ siwo wu 40 me lae le gbe sia dom. Le gɔmesese sia nu la, Kenya nye dukɔ si dzeani le gbɔgbɔme gome hã.
Kenyatɔ akpa gãtɔ tsɔ ɖe le mawusubɔsubɔ me eye wolɔ̃na faa be yewoadzro gbɔgbɔmenuwo me. Togbɔ be ele alea hã la, amewo kpɔkpɔ afo nu na wo mele bɔbɔe o, elabena Kenya le tɔtrɔ aɖe me tom, abe alesi wòle dzɔdzɔm le dukɔ bubu geɖe hã mee ene.
Ganyawo fe sesẽ zi ame geɖe dzi be woatrɔ asi le alesi wonɔa agbee tsã ŋu. Nyɔnuwo, amesiwo afeme koe wowɔa dɔ le tsã la va le ɔfis dɔwɔlawo zum fifia alo le atikutsetse, detsifonuwo, tɔmelã, kple kusiwo dzram le mɔdodowo dzi. Ŋutsuwo wɔa dɔ ɖeɖiteameŋutɔe gafofo geɖe be yewoate ŋu akpɔ yewofe fomewo fe nuhiahiãwo gbɔ. Ðeviwo gɔ̃ hã lɔa azi tɔtɔe siwo wobla ɖe nu me kple koklozi ɖaɖawo ɖe wofe asi suewo me nɔa dzadzram le mɔdodowo dzi. Ewɔe be ame ʋɛ aɖewo koe nɔa afeme le ŋkeke me. Nɔnɔme sia wɔe be wòva hiã be Fiaɖufenyanyui gbefãɖelawo nawɔ asitɔtrɔwo.
Woɖo aɖaŋu na Yehowa Ðasefowo fe hamewo be woatrɔ susu ɖe amesiwo mele wofe afewo me o, hele wofe gbesiagbedɔwɔnawo wɔm la ŋu wu, hekpe ɖe xɔlɔ̃wo, fometɔwo, asitsalawo, kple dɔwɔhatiwo ŋu. Eye nɔviawo wɔ ɖe aɖaŋuɖoɖoa dzi, eye wole nu fom na amewo le afisiafi si woakpɔ wo le ko. (Mateo10:11) Ðe agbagba si wodze be woadi amewo le tefe bubuwo la ɖe via? Ẽ, eɖe vi! Bu kpɔɖeŋu aɖewo ŋu kpɔ.
Ƒometɔwo—Mía Havi Siwo Te Ðe Mía Ŋu Wu
Amesiwo ade miliɔn etɔ̃ ye le Kenya fe fiadu, Nairobi, me. Asrafomegã aɖe si xɔ dzudzɔ le dɔme la le dua fe ɣedzefe gome, amesi melɔ̃ Yehowa Ðasefowo fe nya kura o hena ɣeyiɣi didi aɖe, togbɔ be ewɔ nuku nɛ be ye ŋutɔ ye vi ŋutsu nye Ðasefo hã. Le February aɖe me la, asrafomegã si xɔ dzudzɔ le dɔme la zɔ mɔ kilometa 160 yi viaŋutsua feme le Rift Valley du si nye Nakuru me. Le sasrãkpɔa me la, viaŋutsua na nunana aɖee—eyae nye agbalẽ si nye Sidzedze si Kplɔa Ame Yia Agbe Mavɔ Me. * Fofoa xɔe eye wòdzo.
Esi asrafomegã xoxoa gbɔ va ɖo afe la, etsɔ agbalẽa na srɔ̃a, amesi dze exexlẽ gɔme, evɔ menya be Yehowa Ðasefowoe tae o. Ʋɛʋɛʋɛ la, Biblia fe nyatefea te dɔwɔwɔ ɖe efe dzi dzi, eye wòka nyaa ta na srɔ̃aŋutsu. Esi eya hã di be yeanya nusi le eme ta la, ete agbalẽa xexlẽ. Esi wova nya agbalẽa tala la, wofo nya ta be womegblɔ nyatefea na yewo tso Yehowa Ðasefowo ŋu o. Wodi Ðasefo siwo le wo gbɔ yome mɔ, eye wodze Biblia sɔsrɔ̃ gɔme kpli wo. Esi woawo ŋutɔ nɔ agbalẽa xlẽm la, wokpɔe dze sii be menyo be Kristotɔ nazã atama alo adzrae o. (Mateo 22:39; Korintotɔwo II, 7:1) Womehe ɖe megbe kura o, wogblẽ sigaret siwo katã nɔ wofe fiase me la dome. Le ɣleti geɖe megbe la, wodze va zu gbefãɖela maxɔnyɔnyrɔwo, eye etefe medidi o woxɔ nyɔnyrɔ le nutome gã takpekpe aɖe me.
Kesinɔnu aɖe Do tso Gbeɖuɖɔ Me
Kɔfedu xoxo aɖewo siwo le lolom ɖe edzi le fiadua fe akpa aɖewo siwo me ame akpe alafa geɖe le. Le afisiawo la, àkpɔ afe gbogbo aɖewo siwo wotu kple anyi, ati, ganu gbagbawo, alo zingliwo. Ne dɔ megabɔ ɖe dɔwɔfewo kple adzɔnuwɔfewo o la, amewo ŋutɔ toa dɔ aɖewo vɛ nɔa wɔwɔm. Jua kali (si fia “ŋdɔkutsu helĩhelĩ” le Swahiligbe me) dɔwɔlawo nɔa ŋdɔ nu nɔa dɔ wɔm, wotsɔa lɔritaya xoxowo wɔa atokotawo alo tsɔa ganugoe xoxowo wɔa tɔkpoɖogoewoe. Ame aɖewo hã nɔa tsatsam le aɖukpowo dzi kple gbeɖuɖɔgowo me nɔa pepa, ganugoe, kple atukpawo fɔm be woatrɔ asi le wo ŋu hena zazã ake.
Ðe kesinɔnu aɖe ate ŋu anɔ gbeɖuɖɔ mea? Ẽ! Nɔviŋutsu aɖe gblɔ be: “Ŋutsu sesẽ, foɖi, si ŋu awuwo vuvu le eye wòlé aŋekotoku gã aɖe si me yɔ fũ kple nyadzɔdzɔgbalẽ kple magazine xoxowo zɔ va afisi míafe Takpexɔ le. Esi wògblɔ nam be yefe ŋkɔe nye William vɔ la, ebia be: ‘Gbetakpɔxɔ fe tata yeyewo le asiwòa?’ Dzidzi fom mebu tame be anye nuka dim wòle hã. Esi metsɔ magazine vovovo atɔ̃ fiae la, elé ŋku ɖe wo ŋu ɖekaɖeka hegblɔ be: ‘Maxɔ wo katã.’ Ewɔ nuku nam eye megbugbɔ yi xɔme ɖatsɔ agbalẽ si nye Ate Ŋu Anɔ Agbe Tegbee le Paradiso me le Anyigba Dzi * vɛ. Metsɔ Paradiso fe nɔnɔmetata fiae heɖe nu me nɛ be míesrɔ̃a Biblia kple amewo femaxee. Emegbe medoe ɖe egbɔ be: ‘William, nukata màva etsɔ míadze nusɔsrɔ̃ gɔme o?’ Ewɔ ɖe edzi pɛpɛpɛ!
“Eva efe kpekpe gbãtɔ le Kwasiɖagbe aɖe. Nyee nɔ dutofonufoa fom gbemagbe. Esi William zɔ ge ɖe xɔa me la, elé ŋku ɖe nyaselawo ŋu enumake, kpɔm le nufolanɔfea, eye wòɖe abla do le akpataa me. Emegbe mebiae nusita wòwɔ nu nenema. Etsɔ ŋukpe ɖo eŋui be: ‘Ameawole dzadzɛ akpa. Ewɔe be nyemevo le ɖokuinye me o.’
“Esi William nɔ ŋgɔ yim le nua sɔsrɔ̃ me la, Biblia fe nyatefea te efe agbenɔnɔ tɔtrɔ. Ele tsi, ko ta, do awu siwo ŋu kɔ hele dzadzɛ, eye etefe medidi o wòte kpekpeawo dede edziedzi. Esi woɖe agbalẽ si nye Sidzedze si Kplɔa Ame Yia Agbe Mavɔ Me ɖe go la, míedze esɔsrɔ̃ gɔme. Ewɔ dɔdasi eve va yi xoxo le Teokrasi Subɔsubɔ Sukua me eye wòzu gbefãɖela maxɔnyɔnyrɔ. Edzɔ dzi nam be maxɔe wòazu nye gbɔgbɔme nɔviŋutsu esi wòxɔ nyɔnyrɔ le ŋkeke ɖeka takpekpe tɔxɛa me.”
Afikae William kpɔ Gbetakpɔxɔ magazinea fe vevienyenye le zi gbãtɔ? “Mekpɔ tata aɖewo le pepa xoxowo dome le gbeɖuɖɔ me.” Ẽ, efɔ kesinɔnu le mɔ wɔmoya ma nu!
Ðaseɖiɖi le Dɔwɔfe
Ðe míenɔa klalo ɣesiaɣi ɖe vomeɖaseɖiɖi ŋu le míafe dɔwɔfe ne mɔnukpɔkpɔa ʋu ɖia? James, si nye hamemegã le Nairobi hame aɖe me xɔ Biblia me nyatefea to mɔ ma nu. Esia na be mefena kple mɔnu sia zazã le ɖaseɖiɖi na amewo me kura o. Le kpɔɖeŋu me, ɣeaɖeɣi la, James kpɔ efe dɔwɔhati aɖe wòde akɔtagbalẽvi aɖe si dzi woŋlɔ ɖo be “Yesu Ðea Ame” tsɔ va dɔwɔfee. Le nyanyuigblɔla Filipo sɔsrɔ̃ me la, James bia dɔwɔhatia be: “Èse nusi nya mawo fia tututu gɔmea?” (Dɔwɔwɔwo 8:30) Biabia ma ʋu mɔ na numedzodzro nyui aɖe. Wodze Biblia-nusɔsrɔ̃ gɔme, eye emegbe ŋutsua va xɔ nyɔnyrɔ. Ðe ame bubuwo hã ɖo to James to mɔ sia nua? Mina wòaɖe eme:
“Adzɔha ɖeka mee mía kple Tom míenɔ dɔ wɔm le. Zi geɖe la, míeɖoa míafe dɔmeʋu ɖekae. Gbeɖeka ŋdi la, edzɔ be mía kplii míenɔ tefe ɖeka. Menɔ míafe agbalẽwo dometɔ ɖeka xlẽm, eye melée ɖe asi le mɔ si nu Tom ate ŋu akpɔ edzi le. Abe alesi menɔ mɔ kpɔmee ene la, agbalẽa do dzidzɔ nɛ, eye meɣe tɔnyea nɛ kple dzidzɔ. Nusi wòxlẽ la wɔ dɔ ɖe edzi ale gbegbe eye wòlɔ̃ be woawɔ Biblia-nusɔsrɔ̃ kpli ye. Woa kple srɔ̃a wonye Yehowa subɔla xɔnyɔnyrɔwo fifia.”
James yi edzi be: “Dzeɖoɖo dodzidzɔnamewo yia edzi edziedzi le ŋdɔnuɖuɣi le míafe dɔwɔfe. Ɣemaɣie medo go Ephraim kple Walter le ŋkeke vovovowo dzi. Wo ame evea siaa nya be Ðasefoe menye. Ephraim di be yease nusita wotiaa Yehowa Ðasefowo yome vevie ɣesiaɣi la gɔme. Biabiawo nɔ Walter si ku ɖe vovototo si le Ðasefowo kple subɔsubɔha bubuwo dome ŋu. Ŋuɖoɖo si mena wo tso Ŋɔŋlɔawo me dze wo kple evea siaa ŋu eye wolɔ̃ be yewoasrɔ̃ nu. Ephraim wɔ ŋgɔyiyi kabakaba. Le ɣeyiɣi aɖe megbe la, woa kple srɔ̃a siaa tsɔ wofe agbe ɖe adzɔgbee na Yehowa. Enye hamemegã fifia, eye srɔ̃a nye gbesiagbe mɔɖela. Gake Walter ya do go tsitretsiɖeŋu si nu sẽ ale gbegbe be ɖeko wòɖe asi le efe nusrɔ̃gbalẽa ŋu. Gake esi nyemedzudzɔ egbɔ yiyi o ta la, egadze nua sɔsrɔ̃ gɔme. Mɔnukpɔkpɔ su eya hã si wònye hamemegã fifia.” Le wo katã me la, ame 11 va zu nyatefe Kristotɔwo le mɔnukpɔkpɔ siwo ŋudɔ James wɔ tsɔ ɖi vomeɖase le efe dɔwɔfe ta.
Emetsonu si Wɔ Nuku Wu
Xɔlɔ̃wo kple fometɔwo fo fu ɖe kutefe aɖe le kɔfedu sue aɖe me le Victoria-ta to. Ðasefo tsitsi aɖe nɔ fafanamelawo dome. Ete ɖe nufiala aɖe si ŋkɔe nye Dolly ŋu eye wòɖe nɔnɔme si me ame kukuwo le kple Yehowa fe tameɖoɖo be yeaɖe ku ɖategbee la me nɛ. Esi wòkpɔ be nyaa vivi enu la, egblɔ nɛ kakaɖedzitɔe be: “Ne ètrɔ yi mia de la, míafe dutanyanyuigblɔlawo dometɔ ɖeka ava gbɔwò ava fia Biblia wò.”
Dolly dedue nye dugã lolotɔ etɔ̃lia le Kenya. Ðasefo dutanyanyuigblɔla ene koe nɔ subɔsubɔm le afima ɣemaɣi. Nɔviŋutsu tsitsia meɖoe koŋ gblɔe na dutanyanyuigblɔlawo dometɔ aɖeke be wòayi Dolly gbɔ o. Ðeko kakaɖedzi blibo nɔ esi be wo dometɔ aɖe ayi egbɔ godoo. Eye nenemae wòdzɔe! Le ɣeyiɣi kpui aɖe megbe la, nɔvinyɔnu dutanyanyuigblɔla aɖe do go Dolly eye wòdze nusɔsrɔ̃ gɔme kplii. Dolly xɔ nyɔnyrɔ fifia, vianyɔnuvi sue wɔa dɔ le Teokrasi Subɔsubɔ Sukua me, eye viaŋutsu eve hã xɔ nyɔnyrɔ. Enye dzidzɔ nɛ ŋutɔ esi wòde Mɔɖelawo fe Subɔsubɔ Suku.
Dzidziɖedzia Ŋu Dɔwo Gbɔ Kpɔkpɔ
Vomeɖaseɖiɖi moveviɖoɖotɔe na be ame akpe geɖe va se nyanyuia le Kenya. Gbefãɖela 15,000 kple edzivɔwoe le dɔ vevitɔ kekeake sia wɔm kple ŋkubiã fifia, eye amesiwo wu 41,000 ye de Kristo fe ku fe Ŋkuɖodzia le fe si va yi me. Amesiwo dea kpekpeawo le Kenya katã la fe agbɔsɔsɔme dea Fiaɖufegbefãɖelawo fe xexlẽme fe tefe eve zi geɖe. Esia na Fiaɖufe Akpata geɖe va hiã.
Wole Fiaɖufe Akpatawo tum ɖe dugãwo kple saɖaga-nutowo siaa me. Du siawo dometɔ ɖekae nye du aɖe si le Samburu nuto, si le adzɔge kilometa 320 lɔfo le Nairobi fe dzieheɣedzefe gome. Le fe 1934 me la, wotsɔ ŋkɔ na dua be Maralal, si gɔmee nye “nu dadzo” le Samburugbe me, elabena xɔ gbãtɔ si wotu hetsɔ zingli gbae si wozã le afima la daa dzo ne ɣea klẽ ɖe edzi. Le fe 62 megbe la, wogatu xɔ bubu ɖe Maralal eye wotsɔ zingli gbae. Eya hã “klẽna” eye “wòdaa dzo” elabena afimae nyatefe tadeagufe le le dua me.
Gbefãɖela 15 dze agbagba ale gbegbe tu Fiaɖufe Akpata gbãtɔ ɖe Kenya fe tefe sia si sa ɖe aga. Ga menɔ anyi o, eyata ehiã be nɔviwo nazã xɔtunu siwo le wo gbɔ la dzaa ko. Woblu anyi dzĩ kple tsi hetsɔ ɖo glie ɖe ati dzɔdzɔe siwo wotu la ŋu. Wotsaka nyimi kple afi tsɔ zrɔ̃ glia ŋui si naa glia ŋuti sẽna henɔa anyi fe geɖe.
Be nɔviawo nakpɔ atiwo hena xɔa tutu la, woxɔ mɔɖegbalẽ si ɖe mɔ be woatso atiwo. Gake ave si tsɔ ɖe wo gbɔ wu la gbɔ didi ade kilometa 10. Ele be nɔviŋutsuwo kple nɔvinyɔnuwo nazɔ afɔ ayi avea me, atso atiawo, eye woatsɔ atiawo ɖe ta yi xɔa tufee. Gbeɖeka esi woyi ɖatso atiawo lɔ ɖe ta tso avea me gbɔna la, kpovitɔwo tɔ wo hegblɔ na wo be mɔɖegbalẽ si le wo si la mesɔ o. Kpovitɔawo gblɔ na mɔɖela vevi si nɔ wo dome la be yewolée ɖe ati siwo wotso la ta. Nɔvinyɔnu aɖe si le dua me, si wonya nyuie le nutoa me eye kpovitɔawo hã nyae nyuie ɖo eŋu be: “Ne mielé mía nɔviŋutsua la, ke ele be mialé mí katã elabena mí katãe tso atiawo!” Ale kpovitɔawo fe amegã ɖe asi le wo katã ŋu wodzo.
Lã wɔadãwo nɔ avea me, eyata afima zɔzɔ menɔ dedie o. Gbeɖeka nɔvinyɔnu aɖe lã ati aɖe. Esi wòmu dze anyi la, ekpɔ be lã aɖe lɔe ɖe eme kple du. Esi wòkpɔ lãa fe amadede si le abe gbe fufu ene flu la, esusu be avugbɔe, gake emegbe afɔtefe siwo wòkpɔ la fia be dzatae! Togbɔ be afɔku siawo nɔ anyi hã la, nɔviawo tu akpataa wu enu, eye wònye kafukafu tsofe na Yehowa si “daa dzo.”
February 1, 1963, nye ŋkeke ɖedzesi aɖe le teokrasi ŋutinya me le Kenya. Le ŋkeke ma dzi la, woʋu alɔdzedɔwɔfe gbãtɔ, si nye xɔ ɖeka ko, si fe lolome nye meta 7.4 togodo, la nu. October 25, 1997, hã ganye ŋkeke ɖedzesi bubu le Kenya fe teokrasi ŋutinya me—enye Betel-fe si fe lolome nye meta 7,800 togodo la ŋukɔgbe! Ƒe etɔ̃ fe kutrikuku tamanamanae wotsɔ tu xɔa wu enui. Lɔlɔ̃nu faa dɔwɔla siwo tso dukɔ vovovo 25 me trɔ anyigba si nye batefe agblekagã 3.2 si gbe to ɖo la wòzu alɔdzedɔwɔfe yeye si dze ani abe abɔ ene, afisi Betel-fomea me tɔ 80 anɔ.
Susu geɖe li siwo ta wòle be dzi nadzɔ mí ɖe nusi Yehowa wɔ na efe amewo la ta. Míeda akpe nɛ be wòʋã esubɔlawo fe dzi be wokeke amesiwo dze le Kenya la dife ɖe enu eye wobiã ŋku ɖe wo didi ŋu, si wɔe be wòzu anyigba dzeani le gbɔgbɔ me.
[Etenuŋɔŋlɔwo]
^ mm. 9 Watchtower Bible and Tract Society of New York, Inc. ye tae.
^ mm. 13 Watchtower Bible and Tract Society of New York, Inc. ye tae.


text: 6 Le Israel-viwo fe ʋuʋu tso Egipte-nyigba dzi+ fe fe alafa ene blaenyilia me, le Salomo fe fiaɖuɖu ɖe Israel dzi fe fe enelia me, le ɣleti Ziv*+ (si nye ɣleti evelia) me la, ede asi xɔ la tutu me na Yehowa.*+2 Xɔ si Fia Salomo tu na Yehowa la didi abɔklugui* blaade, ekeke abɔklugui blaeve, eye wòkɔ abɔklugui blaetɔ̃.+3 Eye akpata+ si le gbedoxɔ* la ŋgɔ didi* abɔklugui blaeve, eye wòsɔ ɖe xɔ la fe kekeme nu. Ekɔ abɔklugui ewo, le xɔ la ŋgɔdze.4 Eɖe fesre siwo fe nu keke le gota hemia ɖo ɖe eme+ la ɖe xɔ la ŋu.5 Azɔ hã, eɖo gli fo xlã xɔ la fe gliwo; ele gbedoxɔ* la fe gliwo kple xɔ ememetɔ+ la ŋu godoo, ewɔ xɔŋuxɔewo fo xlã xɔ la fe gliwo godoo va kpe.+6 Xɔŋuxɔe gɔmetɔ fe kekeme le abɔklugui atɔ̃, dometɔ fe kekeme le abɔklugui ade, eye etɔ̃lia fe kekeme le abɔklugui adre, elabena eɖe kpuiwo ɖe glia ŋu fo xlã xɔ la le gota, ale be womaŋɔ xɔ la fe gliawo atsɔ naneke ade eme o.+7 Wotsɔ kpe fufu siwo ŋu wotrɔ asi le xoxo la tu xɔ lae,+ ale be womese zu alo fía alo gakpodɔwɔnu aɖeke ŋkɔ le xɔ la tuɣi o.8 Xɔŋuxɔe gɔmetɔ la fe mɔnu le xɔ la fe anyigbe* gome,+ eye atrakpui gɔdɔ̃gɔdɔ̃ aɖe yi dometɔ la me, eye tso dometɔ me wòyi etɔ̃lia me.9 Egayi xɔ la tutu dzi hewu enu,+ eye wòtsɔ sedertiwo kple sederʋufowo gbã xɔ la.+10 Etu xɔŋuxɔe siwo fe kɔkɔme le abɔklugui atɔ̃ la ɖe xɔ blibo la katã ŋu,+ eye wotsɔ sedertiwo lé xɔŋuxɔeawo ɖe gbedoxɔ la ŋu.11 Eye Yehowa fe gbe va na Salomo be:12 “Ne èzɔ le nye sewo nu, eye nèwɔ nye ʋɔnudɔdrɔ̃wo dzi helé nye mɔfiamewo katã me ɖe asi hezɔ ɖe wo nu la,+ ekema nye hã mawɔ ŋugbe si medo na fofowò David tso ŋuwò le xɔ sia si tum nèle ŋu la dzi,+13 manɔ Israel-viwo dome,+ eye nyemagblẽ nye dukɔ Israel ɖi o.”+14 Eye Salomo yi xɔ la tutu dzi, ne wòawu enu.15 Eɖo sederʋufowo ɖe xɔ la fe gliwo ŋu le eme. Eklã ʋufo ɖe xɔ la me tso anyigba yi ɖatɔ dzisasrãtiawo, eye wòklã sesewuʋufo ɖe xɔ la fe anyigba.+16 Etsɔ sederʋufowo tsò xɔa me le megbe lɔfo si keke abɔklugui blaeve, tso anyigba yi ɖatɔ dzisasrãtiawo, be wòanye xɔ ememetɔ,+ si nye Kɔkɔefewo Ƒe Kɔkɔefe la.+17 Gbedoxɔ*+ la—si nye xɔa fe akpa si le ŋgɔ—le abɔklugui blaene.18 Eye woɖe nɔnɔmetata siwo le abe gotsetsewo+ ene kple sefofo siwo ke+ la ɖe sederti siwo woklã ɖe xɔa me la ŋu. Wo katã nye sederti; eye kpe aɖeke menɔ dzedzem o.19 Edzra xɔ ememetɔ+ si le xɔa me la me ɖo, ne woatsɔ Yehowa fe nubablaɖaka la ada ɖe afi ma.+20 Xɔ ememetɔ la didi abɔklugui blaeve, ekeke abɔklugui blaeve, eye wòkɔ abɔklugui blaeve;+ efa sika nyuitɔ ɖe eŋu,+ eye wòklã sederʋufo ɖe vɔsamlekpui la ŋu keŋ.21 Salomo fa sika nyuitɔ ɖe xɔ la me,+ eye wòtsi sikakɔsɔkɔsɔ ɖe xɔ ememetɔ+ si me wofa sika ɖo la ŋgɔ.22 Efa sika ɖe xɔ blibo la katã ŋu kpe ɖo; efa sika ɖe vɔsamlekpui+ si le xɔ ememetɔ gbɔ lɔfo la katã ŋu.23 Etsɔ amiti wɔ kerubi+ eve ɖe xɔ ememetɔ la me, wo dometɔ ɖe sia ɖe kɔ abɔklugui ewo.+24 Kerubi la fe aʋala ɖeka didi abɔklugui atɔ̃, eye efe aʋala evelia hã didi abɔklugui atɔ̃. Tso efe aʋala ɖeka nu va se ɖe efe aʋala evelia nu le abɔklugui ewo.25 Kerubi evelia tɔ hã le abɔklugui ewo. Kerubi eveawo fe lolome kple nɔnɔme sɔ.26 Kerubi ɖeka fe kɔkɔme le abɔklugui ewo, eye kerubi evelia hã tɔ le nenema.27 Eye wòtsɔ kerubiawo+ ɖo xɔ ememetɔ* la me; kerubiawo ke aʋalawo me, ale be kerubi ɖeka fe aʋala nu ɖatɔ gli la le akpa ɖeka, eye evelia hã fe aʋala ɖeka nu ɖatɔ gli le akpa kemɛa, eye wofe aʋala emetɔwo va kpe wo nɔewo le xɔ la titina.28 Eye wòfa sika ɖe kerubiawo ŋu.29 Eye wòɖe kerubiwo+ kple detiwo+ kpakple sefofo siwo ke+ ɖe xɔ ememetɔ kple dodonuxɔ la siaa fe gliwo ŋu le wo me.30 Eye wòfa sika ɖe xɔ ememetɔ kple dodonuxɔ la siaa fe anyigba.31 Etsɔ amiti kpa ʋɔtruwo de xɔ ememetɔ la fe mɔnu, ede axadzisɔtiwo kple ʋɔtruti siwo xɔ glia fe titrime fe akpa atɔ̃lia.*32 Amitie wòtsɔ kpa ʋɔtru agave la, eye wòɖe kerubiwo kple detiwo kpakple sefofo siwo ke la ɖe wo dzi, efa sika ɖe wo ŋu; eye wòfo sika la te ɖe kerubiawo kple detiawo ŋu.33 Le gbedoxɔa* fe mɔnu gome la, aleae wòtsɔ amiti kpa ʋɔtrutiawo woxɔ akpa enelia.*34 Sesewuti wotsɔ kpa ʋɔtru eveawo. Ʋɔtru ɖeka fe aga eveawo trona le anyinɔwo dzi, eye ʋɔtru evelia hã fe aga eveawo trona le anyinɔwo dzi.+35 Eye wòɖe kerubiwo kple detiwo kpakple sefofo siwo ke ɖe wo ŋu hefa sika ɖe wo ŋu.36 Eɖo gli ɖe xɔxɔnu emetɔ+ la; etsɔ kpe fufu ɖo amli etɔ̃, eye wòɖo sederti+ ɖoɖo ɖeka ɖe edzi.37 Woɖo Yehowa fe xɔ la gɔme anyi le fe enelia me, le dzinu Ziv* me;+38 eye wowu xɔ bliboa kple efe akpa vovovoawo nu wòsɔ ɖe xɔa fe nɔnɔmetataa nu, le fe wuiɖekɛlia me, le dzinu Bul* (si nye ɣleti enyilia) me;+ fe adre sɔŋ wotsɔ tui.


text:
Avu
Avuwo (Latin ŋkɔ: Canis lupus familiaris) (Iŋlishi ŋkɔ: Dog) wonyé lãfɔne si do fome kple amegãxi fomea. Wonyi na avuwo ɖe hamehame si wofe gbɔsɔsɔ ano alafawo me. Le esia ta la, vovototowo sɔgbɔ ɖe wofe atsudzɔdzɔ, ŋutilãgbalẽwo kpakple fuwo do me ɖo. Ameɖesiaɖe kloe nyia avuwo abe afemelã ene. Kɔta ʋɛ aɖewo ɖua avu le nɔnɔme tɔxɛ aɖewo me.
Xɔlɔ̃wɔwɔ kple amewo[trɔ asi le eŋu | trɔ asi le etsofe ŋu]
Avuwo nye afemelã de ŋgɔwo dometɔ ɖeka. Ame aɖewo kpɔa avuwo abe nutefewɔlawo ene. Wo lɔ̃na amewo ŋutɔ eye wo lɔ̃na kɔɖiɖi kple amewo hã.
Nunyanya[trɔ asi le eŋu | trɔ asi le etsofe ŋu]
Ame geɖewo xɔ se bena avuwo fe susuwo de ŋgɔ wu lã bubuwo tɔ. Avu si Iŋglisiawo yɔna be Border Collies la, teŋu srɔ̃na sewo tso amewo gbɔ, he wɔna ɖe wo dzi pɛpɛpɛ. Avu fome bubuwo hã fía wofe nunya le alesi wo teaŋu sí na tso hɔdodowo megbe alo le alesi me wo teaŋu fina nuɖuɖu si le wo dzrom ene. Avuwo wɔna dɔ geɖewo hã. Wo kpena ɖe dɔwɔla siwo xɔna na ame bubwo kple ame siwo le xaxa me la ŋuti. Wo kpena ɖe kpovitɔwo hã ŋu. Wo dometɔ aɖewo nyo na nuwo didi, amewo didi kpakple afewo ŋu dzɔdzɔ. Avua ɖe wo nyona lãwo kpɔkplɔ, ŋkugbagbatɔwo kpɔkplɔ kpakple adedada.
Nɔnɔmea ɖe wo[trɔ asi le eŋu | trɔ asi le etsofe ŋu]
Le esime avuwo do fome kple amegãxiwo ta la, wo bi ɖe adedada me ŋutɔ. Wo fe glã titri wo kple wo fe aɖu ɖaɖɛwo kpea ɖe wo ŋuti le lãwo lele kple wo ɖuɖu me. Wo nye dusila sesẽwo hã eye wo ɖea abla ŋutɔ, gake wo metea ŋu sia du yi na didife o. Avuwo fe nukpɔkpɔ nyo ŋutɔ gake wo me te ŋu kpɔa nuwo katã fe amadede nyuie o. Wo fe nusese hã nyo wu amegbetɔwo tɔ. Avuwo fe ʋeʋẽsese do ŋgɔ na amewo tɔ sãa.
Dɔwɔwɔwo[trɔ asi le eŋu | trɔ asi le etsofe ŋu]
- Adedada - Avuwo bi ɖe gbemelãwo lele me.
- Akɔfafa
- Aʋawɔwɔ
- Xɔxɔ na ame - Avuwo sea ʋeʋẽ kaba ŋutɔ eyata wotea ŋu kpɔa ame bubuwo le ɣaɣlafewo.
- Kpekpeɖeŋu nana - Kpeɖeŋutɔ na ŋkugbagbatɔwo, tokukutɔwo kple dɔlela fomevi vovovowo.
- Kpovitɔwo fe kpeɖeŋutɔ - Avuwo kpe na ɖe kpovitɔwo ŋu le go geɖe me.
- Lãwo kpɔkplɔ - Wotea ŋu kplɔna alẽwo nyíwo kpakple lã bubuwo tso tefe ɖeka yi na bubui.
- Nuwo didi - Wofe nuwoʋeʋẽ nyo alegbegbe wo kpɔa nuɣaɣlawo bɔbɔe eye kpovitɔwo kple asrafowo zãa wo ɖe esia ta.
- Nuwoŋu dzɔdzɔ - Avu fomea ɖewo dzɔa amewo kple afewo ŋu nyuie ŋutɔ.
Ɖikeke[trɔ asi le eŋu | trɔ asi le etsofe ŋu]
Amea ɖe wo nyina avuwo hena nane siwo mesɔ tututu o. Wo wɔna ga geɖe tso esia me. Esiawo dome tɔ aɖewo enye dusisi, tugbedzedze kple dɔdeasiwo wɔwɔ me ɖe se dzi.
Nuɖuɖu[trɔ asi le eŋu | trɔ asi le etsofe ŋu]
Togbɔ be avuwo nye lãɖulawo gɔ̃ hã, wo ɖuna nuɖuɖu tɔgbi desiaɖe kloe fãa. Le kpɔɖeŋu me, wo ɖuna gbe abe alẽwo kple gbɔ̃wo ene. Nuɖuɖu ʋe siwo menyo na avuwo o la dometɔ aɖewo enye nuɖuɖu siwo me koko le, sabalawo, weintsetsewo, weintsetse fufuwo kple azi fomevi ʋea ɖe wo. Le fe 2000 me la, nusrɔla ɖe wo va dzesii be ne avuwo ɖu weintsetsewo alo weintsetse fufuwo suea ɖe ko la, ewɔna anyira ɖe avuawo fe ayikuwo ŋuti.
Vidzidzi[trɔ asi le eŋu | trɔ asi le etsofe ŋu]
Avufẽwo ɖoa tsitsi me tso fe ɖeka yi ɣleti wuiatɔ̃ megbe. Avunɔwo fe asiyɔyɔ dzɔa zi eve le fe ɖeka me. Ne avunɔ mele asi yɔm o la, melɔ̃na dɔdɔ kple atsuawo o. Ne avunɔ fɔfu la, edzia viawo le kɔsiɖa asieke lɔfo megbe. Zi geɖe la, wo fe fufɔfɔ fe didime dea kɔsiɖa enyi vaseɖe ewo sɔŋ. Avuwo dzia viwo abe ade lɔfo zi ɖeka, gake wofe gbɔsɔsɔ me teŋu nɔa ene kple wuieve dome.
Lamesesẽ[trɔ asi le eŋu | trɔ asi le etsofe ŋu]
Avuwo lea dɔ abe amegbetɔwo ene gake wofe dɔlele fomeviwo dometɔa ɖe wo to vovo na amewo tɔ. Dɔléle sia ɖe wo enye rebis. Ne avu le rebis dɔ lem la, evɔna na tsi nono. Dosuwo kple ŋɔwo hã ɖea fu na avuwo. Dɔléle bubu siwo le avuwo me enye ali dɔ, klo dɔ, ŋkugbagba kple tokuku. Amegbetɔwo fe dɔléle aɖe wo abe suklidɔ hã ɖea fu na avuwo.
Avu geɖe wo nɔna agbe fe wuietɔ̃ yi wuiene lɔfo ene. Avu gã wo nɔa agbe fe adrẽ ko gake avu sue wo nɔa agbe va ɖo fe bla eve sɔŋ. Avu si nɔ agbe wo didi wu le xexeame, si wo ŋlɔ daɖi enye avu si Inglisiawo yɔna be Australian cattle dog si ku le fe 1939 me le Amerika. Éxɔ fe blaeve-vɔ-asieke (29) kple ŋkeke blaeve-vɔ-andrẽ (27) sɔŋ.[1] Avua ɖe le Inglisiawo de xɔ fe blaeve-vɔ-asieke (29) le fe 2007 me.[2]
Avuwo ɖuɖu[trɔ asi le eŋu | trɔ asi le etsofe ŋu]
Le xexeame fe dukɔa ɖe wo me la, wonyina avuwo na ɖuɖu. Yuroptɔwo kpakple Amerikatɔwo bua avuwo ɖe afemelãwo me ko. Vietnamtɔwo hã, wonyina avuwo na ɖuɖu kpakple afeme nɔnɔ katã.
Mohamed subɔsubɔ[trɔ asi le eŋu | trɔ asi le etsofe ŋu]
Mohamed fe subɔlawo kpɔa avuwo abe lã tsitsriwo siwo ŋuti mekɔ o.


text:
Tsitretsitsi ɖe Kluvimenɔnɔ Ŋu Tso Gbaɖegbe Ke
Tsitretsitsi ɖe Kluvimenɔnɔ Ŋu Tso Gbaɖegbe Ke
“Nusi kluvinyenye fia enye be: woasẽ ŋuta le ame ŋu eye wòado dzi atsɔe, woazi ame dzi ŋutasesẽtɔe wòase veve.”—Euripides, Helatɔ fefeŋlɔla si nɔ anyi le fe alafa atɔ̃lia D.M.Ŋ.
KLUVIMENƆNƆ ŋutinya li tso gbaɖegbe ke eye zi geɖe la menya sena kura o. Tso keke Egipte kple Mesopotamia tɔ siwo ʋu ŋku gbã ŋɔli ke la, dukɔ sesẽwo wɔa esiwo te ɖe wo ŋu siwo mesesẽ o la kluviwoe. Aleae amegbetɔ fe nu madzɔmadzɔ wɔwɔ ŋutinya wɔnublanuiwo dometɔ ɖeka dze egɔmee enye si.
Tso fe 2000 va ɖo fe 1000 D.M.Ŋ. lɔfo la, Egipte wɔ dukɔ blibo si me tɔwo ade miliɔn geɖe kluviwoe. (Mose II, 1:13, 14; 12:37) Esime Hela nɔ Mediterranea nutoa dzi ɖum la, kluvi ɖeka ya teti nɔ Helatɔwo fe fome geɖe si—abe alesi ʋu te ŋu nɔa fome geɖe si le dukɔ aɖewo me egbea ene. Helatɔ xexemenunyala Aristotle da asi ɖe nuwɔna sia dzi kple susu be amegbetɔ fomea ma ɖe ha eve me, esiwo nye afetɔawo kple esiwo nye kluviawo, eye ameha gbãtɔawo kpɔ mɔ aɖe gbe le dzɔdzɔme nu ke eveliawo ya wodzi wo be woanye toɖolawo ko.
Romatɔwo de kluvinyenye dzi gɔ̃ hã wu Helatɔwo. Le apostolo Paulo ŋɔli la, anɔ eme be Roma dugã me tɔ afã—siwo anɔ ame akpe alafa geɖe la—nye kluviwo. Eye edze abe ele na Roma Fiaɖufea be wòadi kluvi miliɔn afã fe sia fe ne woakpa ŋkuɖodzikpewo, awɔ dɔ le tomenukufewo, ade agblewo, eye woasubɔ kesinɔtɔwo le wofe afe gãwo me ene. * Zi geɖe la, wowɔa amesiwo wolé le aʋa me kluviwoe, eyata anye Romatɔwo fe kluviwo didi atraɖii ye fonɛ ɖe wo nu vevie wòyia edzi nɔa aʋa wɔm.
Togbɔ be kluvinyenye dzi va ɖe kpɔtɔ kura le Roma Fiaɖufea fe mumu megbe lɔfo hã la, egakpɔtɔ nɔ edzi yim. Anyigba Kple Anyigbatɔ Siwo Nɔ England fe Ŋutinyagbalẽ (1086 M.Ŋ.), ɖee fia be Englandtɔwo fe dɔwɔla 10 le alafa me nye kluviwo le Titinaɣeyiɣiwo me. Eye aʋadziɖuɖu me ke wotona kpɔa kluviawo.
Gake tso keke Kristo ŋɔli ke la, anyigbagã aɖeke me tɔwo mekpe fu le kluvisitsatsa me kpɔ de Afrika nu o. Do ŋgɔ na Yesu ŋɔli gɔ̃ hã la, Egiptetɔwo flea Ethiopia-kluviwo gagbugbɔ wo dzrana. Le fe siwo anɔ 1,250 la, wokplɔ Afrikatɔ siwo ade miliɔn 18 yi Europa kple Titina Ɣedzefe be woatsɔ akpɔ kluviwo didi fe nya la gbɔ le tefe mawo. Esi wowɔ Amerika dutanyigbae tso fe alafa 16 lia megbe la, eva zu kluvisi yeye eye kluvisitsatsa to Atlantik-fua dzi va zu dɔ si me wokpɔa ga gbogbo le le xexeame. Ŋutinyaŋlɔlawo bu akɔnta be tso fe 1650 va ɖo 1850 la, wokplɔ kluvi siwo wu miliɔn 12 tso Afrika. * Wodzra wo dometɔ geɖe le kluvisiwo me.
Tsitretsitsi ɖe Kluvinyenye Ŋu
Le fe alafa geɖe siwo va yi me la, ame ɖekaɖekawo kple dukɔwo ʋli wo ɖokui ta vevie be yewoado le kluvinyenye te. Le fe alafa gbãtɔ do ŋgɔ na Kristo me la, Spartacus nɔ ŋgɔ na Roma-kluviwo fe aʋakɔ si me ame 70,000 nɔ be yewoaxɔ ɖokuisinɔnɔ gake medze edzi o. Haiti-kluviwo fe aglãdzedze, si dzɔ fe alafa eve aɖewo enye esi va yi ya kpɔ dzidzedze geɖe si na woɖo ɖokuisinɔnɔ dziɖuɖu anyi le fe 1804.
Gake kluvinyenye nɔ anyi etefe didi wu le United States. Kluvi siwo ʋli vevie be yewoaɖe yewo ɖokui kple yewofe ame veviwo la nɔ anyi. Eye ablɔɖeme aɖewo tsɔ wo ɖokui ke tsi tre ɖe kluvinyenye ŋu vevie nɔ gbɔgblɔm be woaxe mɔ ɖe kluvisitsatsa nu eye wokpena ɖe kluvi sisilawo hã ŋu. Ke hã keke fe alafa 19 lia me ke hafi wote ŋu de se ɖe enu le dukɔa me katã. Ke egbea ya ɖe?
Ðe Wowɔ Aʋa ɖe Eta Dzodzroa?
Xexeame Katã fe Amegbetɔ fe Gomenɔamesiwo Ŋuti Nuŋlɔɖi gblɔ be: “Womawɔ ame aɖeke kluvi alo ana wòanɔ kluvi me o; woaxe mɔ ɖe kluvimenɔnɔ kple kluvisitsatsa fomeviwo katã nu.” Taɖodzinu ma si woɖe gbefãe dzonɔamemetɔe le fe 1948 me la dze na kafukafu vavã. Amenuvela geɖewo zã wofe ɣeyiɣi, ŋusẽ, kple nunɔamesiwo be woate ŋu aɖo taɖodzinu ma gbɔ. Ke hã dzidzedzekpɔkpɔ menɔ bɔbɔe o.
Abe alesi nyati si do ŋgɔ ɖee fia ene la, ame miliɔn geɖewo kua kutri dzodzro le nɔnɔme manyomanyowo me, eye wo dometɔ geɖe nye amesiwo wofle alo dzra akpasesẽe. Togbɔ be woɖo tame nyuiwo be woatsɔ aɖe kluvinyenye ɖa—eye wowɔ sewo le dukɔwo dome takpekpewo me be woatsɔ axe mɔ ɖe enu hã la—amesiame fe ablɔɖe vavã me nɔnɔ gakpɔtɔ nye taɖodzinu si gbɔ ɖoɖo sesẽ. Xexeame godoo fe asitsatsa si de nu wo nɔewo me na be wokpɔa ga geɖe le adzame kluvisitsatsa me. Le ema megbe la, eva le dzedzem abe kluvimenɔnɔ le afe xɔm ɖe ame aɖewo dome ene. Ðe mɔkpɔkpɔ aɖeke megali oa? Na míakpɔe ɖa.
[Etenuŋɔŋlɔwo]
^ mm. 5 Blemagbalẽ aɖe gblɔ be kluvi siwo fe agbɔsɔsɔme ade 20,000 te ŋu nɔa Roma kesinɔtɔ gã aɖewo si.
^ mm. 7 Mawunyagblɔla gblẽku aɖewo gblɔna be Mawu da asi ɖe amesitsatsa vɔ̃ɖi sia dzi. Esia na be nukpɔsusu gbegblẽa kpɔtɔ le ame geɖe si be Biblia da asi ɖe ŋutasesẽ sia dzi gake mele nenema o. Taflatse kpɔ September 8, 2001, fe Nyɔ! fe nyati si nye “Biblia fe Nukpɔsusu: Ðe Mawu Da Asi Ðe Kluvisitsatsa Dzia?”
[Nɔnɔmetata siwo le axa 21]
Tsã la wova dzraa amesiwo wokplɔ de kluvimeli tso Afrika (si le etame) la le Amerikatɔwo fe kluvisi me zi geɖe
[Afi Si Míexɔ Mɔɖeɖe Tso]
Godo-Foto
Archivo General de las Indias


text:
The day this post was published was Christmas Eve. Tomorrow will be Christmas. Yesterday was Christmas Eve Eve. In two days it will be
Christmas Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve
.
Your job is to take the date the program is run and encode it in Christmas Eve format.
- If your program is run on Christmas, it should output the string "Christmas".
- If your program is not run on Christmas, it should output the string "Christmas", followed by the string " Eve" repeated
ntimes, where
nis the number of days until Christmas.
- Note that this must be based on the next Christmas. For example, if the day is April 26, 2019, you must do your calculation based on December 25, 2019, not any other Christmas.
- Remember to count leap days.
- Christmas is December 25th of every year.
This is code-golf, so the shortest code wins! Note though that the goal is not to find the shortest program in any language, but to find the shortest program in every particular language. For example, if you find the shortest C++ program, then it wins this contest for C++, even if someone finds a shorter program in Python.


text:
Ðe Wògblẽ be Woafa Konyia?
Biblia Ƒe Nukpɔsusu
Ðe Wògblẽ be Woafa Konyia?
“KE, NƆVIWO, MÍELE DIDIM BENA, MIANƆ NUMANYAMANYA ME LE AMESIWO DƆ ALƆ̃ LA ŊUTI O, BENE MIAGAXA NU, ABE AME BUBU, SIWO MƆKPƆKPƆ MELI NA O LA ENE O.”—TESALONIKATƆWO I, 4:13.
MƆKPƆKPƆ le Biblia me na amesiwo ku. Amesiwo Yesu fɔ ɖe tsitre, kpakple efe nufiafiawo ɖee fia be ɣeyiɣi aɖe gbɔna si me woagbɔ agbe ame kukuwo. (Mateo 22:23-33; Marko 5:35, 36, 41, 42; Luka 7:12-16) Aleke wòle be mɔkpɔkpɔ sia nakpɔ ŋusẽ ɖe mía dzii? Apostolo Paulo fe nya siwo dze le etame ɖee fia be mɔkpɔkpɔ sia ate ŋu afa akɔ na ame ne lɔlɔ̃tɔ aɖe ku.
Ne wò lɔlɔ̃tɔ aɖe ku kpɔ la, ɖikeke mele eme o be èse veve si nublanuinya sia hena vɛ. Theresa, amesi srɔ̃ si xɔ fe 42 ku esime woko dzi nɛ vɔ megbe kpuie la gblɔ be: “Eɖi ɖem ŋutɔ! Gbã la, vɔvɔ̃ ɖom ale gbegbe. Emegbe meva nɔ veve gã aɖe si nu nɔ sesẽm ɖe edzi la sem esi ɣeyiɣiawo va nɔ yiyim. Mefaa avi vevie.” Ðe nuwɔwɔ le mɔ mawo nu fia be mèka ɖe Yehowa fe ŋugbe si wòdo be yeafɔ ame kukuwo ɖe tsitre dzi se oa? Ðe Paulo fe nyawo fia be menyo be woafa konyi oa?
Konyifafa fe Kpɔɖeŋu Siwo Le Biblia Me
Míakpɔ ŋuɖoɖo na biabia siawo ne míedzro konyifafa fe kpɔɖeŋu siwo le Biblia me la me. Le nuŋlɔɖiawo dometɔ geɖe me la, wofa konyi ɣeyiɣi aɖe sinu le fometɔ kplikplikpli fe ku megbe. (Mose I, 27:41; 50:7-10; Psalmo 35:14) Zi geɖe la, seselelãme siwo wotsɔ fa konyi siawoe nu sẽ ale gbegbe.
Bu ŋutsu mawuvɔ̃la siwo fa wofe lɔlɔ̃tɔwo ŋu kpɔ. Le kpɔɖeŋu me, Abraham xɔ Mawu dzi se vevie be ate ŋu afɔ ame kukuwo ɖe tsitre. (Hebritɔwo 11:19) Togbɔ be kakaɖedzi sẽŋu sia nɔ esi hã la, ‘efa konyi hefa Sara.’ (Mose I, 23:1, 2) Esi Yakob viŋutsuwo da alakpa gblɔnɛ be via Yosef si wòlɔ̃na vevie ku la, Yakob ‘dze efe awu hefae ʋuu.’ (Mose I, 37:34, 35) Le fe geɖe megbe kura gɔ̃ hã la, viaŋutsu si gbɔ melɔ̃a nu le o fe ku gatena ɖe Yakob dzi kokoko! (Mose I, 42:36-38) Fia Dawid hã xa nu vevie le gaglãgbe le viaŋutsu eve siwo nye Amnon kple Absalom fe ku ta. Togbɔ be wo ame evea siaa he fukpekpe va Dawid kple efe fomea dzi hã la, wogakpɔtɔ nye viawo, ale be wofe ku na wòxa nu vevie ŋutɔ.—Samuel II, 13:28-.39; 19:1.
Ɣeaɖewoɣi la, Israel dukɔa katã faa konyi abe alesi wòdzɔ esi Mose ku ene. Mose V, 34:8 gblɔ na mí be Israel-viwo fa nɛ ŋkeke 30 sɔŋ.
Mlɔeba la, Yesu Kristo fe kpɔɖeŋu hã li. Exɔlɔ̃ vevi Lazaro ku. Eye esi Yesu kpɔ alesi Lazaro nɔvinyɔnu Marta kple Maria, kple wo xɔlɔ̃wo nɔ avi fam la, ‘efe gbɔgbɔ xa nu, eye efe dzi ʋuʋu.’ Togbɔ be Yesu nyae be yele agbe gbɔ ge ye xɔlɔ̃a kpuie hã la, ‘efa avi.’ Yesu lɔ̃ exɔlɔ̃ Marta kple Maria. Eyata ete ɖe edzi vevie esi wòkpɔ alesi wonɔ nu xam le wo nɔviŋutsu fe kua ta.—Yohanes 11:33-36.
Abraham, Yakob, Dawid, kple Yesu siaa xɔ Yehowa kple efe ŋugbedodowo dzi se vevie, ke hã woxa nu. Ðe wofe konyifafa ɖee fia be wogbɔdzɔ le gbɔgbɔ mea? Ðe wofe nuxaxa alea fia be womexɔ tsitretsitsia dzi se oa? Kura o! Konyifafa nye nuwɔna si sɔ ne lɔlɔ̃tɔ ku na ame.
Nusita Míefaa Konyi
Mawu meɖoe gbeɖe be ame naku o. Gɔmedzetameɖoɖo si nɔ Yehowa si wòɖe gblɔ na Adam kple Xawa enye be woatrɔ anyigba katã wòazu paradiso dzeani si me fome kpɔdzidzɔ si me lɔlɔ̃ le la nanɔ. Ne srɔ̃tɔ gbãtɔ siawo ɖoe koŋ gbe toɖoɖo Yehowa ko hafi woaku. (Mose I, 1:28; 2:17) Nublanuitɔe la, Adam kple Xawa gbe toɖoɖo, eye wofe tomaɖomaɖoa na ‘ku va amewo katã dzi.’ (Romatɔwo 5:12; 6:23) Eyata ku nye futɔ vɔ̃ɖi si womeɖo be wòanɔ anyi hafi o.—Korintotɔwo I, 15:26.
Ekema esɔ be lɔlɔ̃tɔ fe ku kpata nye nuxaxa sesẽ na amesiwo amea ku na. Ena wotsia akogo ŋutɔ le agbe me. Theresa si nye ahosi si míeyɔ do ŋgɔ gblɔ le srɔ̃a si ku ŋu be: “Meka ɖe edzi be magakpɔe le tsitretsitsia me, gake mesusunɛ fifia ŋutɔ. Ema koŋue veam ale gbegbe.” Dzila fe ku ate ŋu aɖo ŋku mía ŋutɔwo fe ku dzi na mí. Gake sɔhɛ fe ku vena wu, vevietɔ le alesi menɔ agbe yi ŋgɔe o ta.—Yesaya 38:10.
Ẽ, ku menye dzɔdzɔmenu o. Ele be woakpɔ mɔ na veve si wòdona na ame, eye Yehowa mebua konyifafa be enye tsitretsitsi dzi maxɔse o. Abe alesi míekpɔe le Abraham, Yakob, Dawid, Israel-dukɔa, kple Yesu fe kpɔɖeŋuawo me ene la, dzi fe vevesese si míaɖe fia gaglãa mefia be míegbɔdzɔ le gbɔgbɔ me o. *
Ke hã togbɔ be mí Kristotɔwo míexaa nu ne ame ku na mí hã la, míexaa nu “abe ame bubu, siwo mɔkpɔkpɔ meli na o la ene o.” (Tesalonikatɔwo I, 4:13) Míexaa nu wògbɔa eme o, elabena míenya nɔnɔme si me ame kukuwo le. Míenya be womele veve sem alo le fu kpem o, ke boŋ wòle nɔnɔme si le abe alɔ̃dɔdɔ yi eme ʋĩ ene me. (Nyagblɔla 9:5; Marko 5:39; Yohanes 11:11-14) Kakaɖedzi blibo le mía si hã be Yesu si “nye tsitretsitsi la kple agbe la,” awɔ efe ŋugbedodo dzi agbɔ agbe ‘amesiwo katã le ŋkuɖodziyɔdowo me.’—Yohanes 5:28, 29; 11:24, 25.
Eyata ne èle konyi fam le ɣeyiɣi sia me la, enyanya be Yehowa se wò vevesesea gɔme nefa akɔ na wò. Sidzedze sia kple tsitretsitsi mɔkpɔkpɔ si le asiwò nafa wò nuxaxa nu ahakpe ɖe ŋuwò nàkpe akɔ kple wò lɔlɔ̃tɔa fe ku.
[Etenuŋɔŋlɔ]
^ mm. 15 Ne èhiã alesi woakpe akɔ kple nuxaxa fe kpekpeɖeŋu la, ke kpɔ agbalẽ gbadza si nye Ne Wò Lɔlɔ̃tɔ aɖe Ku, si Yehowa Ðasefowo ta, fe axa 14-19.


text:
Nutsotso aɖe si ɖo voltaonlinegh.com gbɔ tso Sogakɔfea hiɖe go be, ɖekakpui aɖe si kpovitɔwo zidzi ɖe woɖokuiwo gbɔ ɖe alesi wobu nazã ɖe eŋu be, enye adzodala ɖe efe agbe ɖa to kadeve me.
Ɖekakpuia si woɖe ŋkɔ nabe William Gbedze Tovor, amesi le efe fe blaeve vɔ adrẽlia mea, kpovitɔwo zidzi ɖe woɖokuiwo gbɔ he kplɔm uɔnu yimee le Sogakɔfe nutoame ɖe adzodada fe nyavovo siwo wotsɔ ɖe eŋua ta.
Ke Kuɖagbe si woɖo hena uɔnu yiyi kpli akẽa, fe fɔfɔmɛe wotsɔ efe avɔtsɔtsɔ deka ve na eɖokui.
Kpovitɔwo ɖeme be gamenɔla siwo hã nɔ xɔme kplia woe kɔ todzi na kpovitɔwo le ga atɔ̃ kple afã me godzi kuɖe efe afɔɖeɖea ŋuti. Ebe enumakea, yewo yi ɖa ɖi le avɔme hetsɔe yiɖe Sogakɔfe Comboni dɔyɔfea me afimae wona yewo nya le be etrɔmegbe, ke woda efe ŋutilã ɖe kpefafa dzi hena edodokpɔ.
Emekɔ be Afɔfiɛe kpovitɔwo fe asidze ɖekakpui sia dzi ɖe alesi wovae ɖo tu ame etɔ̃ aɖewo dzi le Kudzekɔfe hedadzo woa ŋuti ta.
Eŋlɔla: Shelter Gakpey/Voltaonlinegh.com


text:
Míexɔ wò nyuie ɖe ɛBɛɡbɛ fe gɔmeɖeɖea me www.GotQuestions.org!
Woŋlɔ axa siwo le mía si le ɛBɛɡbɛ me la ɖe ete:
Nya Nyui la
Agbe avɔ su asiwòa?
Èxɔ Tsɔtsɔkea? Ale ke mawɔ axɔ tsɔtsɔke tso Mawu gbɔ?
Nu kae wòfia be nàxɔ Yesu be enye wò ŋutɔ wò Ðela?
Nu ka enye ɖeɖekpɔkpɔ fe mɔ la?
Ame ka enye Kristotɔ?
Ðeko metsɔ nye xɔse ɖo Yesu dzi teti koe nye ema...azɔ nu ka mawɔ?
Biabia siwo le vevie ŋutɔ
Ðe Mawu lia? Ðe kpeɖodzi li be Mawu lia?
Ame ka enye Yesu Kristo?
Ðe Yesu nye Mawua? Ðe Yesu gblɔ kpɔ be Mawue yenyea?


text:
Seyram Music de Amissah Arthur Learning Center le Ohawu
by Nutifafa Feyi
Seyram Music, Eʋe hadzila dzeaɖaŋula, yi ɖa wɔ ha yeye aɖe kple radio dɔwɔla Dj Comma le Abor nutome le Amugã nutome.
Ha si wowɔ, eye wome kpɔ ɖe ɖe go haɖe o la fe ŋkɔ enye Gbɔgbɔvɔ̃. Ha, gbɔgbɔvɔ̃ nye nuxlɔ̃ame ha si le gbɔblɔm be, ne amewo tsi trɛ ɖe ŋu wó alekeke hã la ŋɔ megadzi wó o elabena dziɖuɖu fiakuku la asu asi wo kpuie.
Snd up
Afetɔ Ben Dotsei Malor, amesi lɔa Seyram fe hawo ŋutɔ la fe ŋkuwo kle Seyram fe gbefã si wóɖe le Facebook dzi tso efe mɔzɔzɔ la ŋu, eye wobia tso esi be ne ɖitsa ne woaɖa kpɔ Amissah-Arthur Learning Center nusrɔfe si le yewode Ohawu la ɖa.
Nyatefe hã Seyram le efe wɔnawo le Abor vɔ megbe la ɖo dzokeke ɖo ta Ohawu
Snd up…..
Dumegã Ben Dotsei Malor nye dɔmega le UN Dailies, dukɔfofuwo fe nyadzɔdzɔdɔwɔfe le Amerika blotsi. Efe nuŋɔŋlɔwo ɖe Facebook dzi ɖe dzesi be, eɖoa to Seyram fe hawo ɣe sia ɣi. Seyram fe afɔɖeɖe sia do dzidzɔ nɛ ŋutɔ.
Snd up…..
Dumegã fe nuxlɔ̃ame nya aɖewo na Seyram. Esia yi na nye kpli wo sia hã.
Egblɔ be “le be na ɖokuiwo. Ne edo koronabui gbãtɔ la, tekpɔ nado evelia. Asikɔklɔ le vevie. Wɔ esiawo nanɔ dedie na mi”
Amissah Arthur learning center nye nusrɔfe si wotu tsɔ de bubu Ghana dukplɔla kpeɖeŋutɔ xoxoa ameyinugbe Paa Kwesi Amissah Arthur ŋuti.
Dumegã Ben Dotsei Malor ye nɔ ŋgɔ na nusrɔfe sia tutu.


text:
Siamlɔm
Siamlɔm (alo Yuli) enye ɣleti adrelia le fea me. Vovototowo le alesi wobuna feawo dome. Ƒe si ŋu míele bubum fifia enye Gregoria ɣletigbalẽ tɔ. Ŋkeke 31 ye le ɣletia me.
Eʋeawo tsɔ ŋkɔ na ɣleti sia be Siamlɔm elabena enye tsidzaɣi eyata wonɔna nuwo siam ɖe xexe ga gbugbɔwo nɔ lɔlɔm enu enu ne tsi ga dze dzadzam ko. Le blema ŋɔli la, Romatɔwo wotsɔ ŋkɔ na ɣleti sia be Yuli elabena eya me wodzi Yulio Kaisaro le. Ŋkɔ xoxo si Romatɔwo yɔna na ɣleti sia enye Quintilis, elabena eyae enye ɣleti atɔ̃lia le Romatɔwo wofe fe me hafi wotrɔe eye Dzove (alo Yanuar) va zu ɣleti gbãtɔ.
Nudzɔdzɔ tɔxewo le Siamlɔm meTrɔ trɔ
- Repɔblik Ŋkeke le Ghana (Siamlɔm 1)
Nu bubuwoTrɔ trɔ
- Siamlɔm kple Afɔfiɛ (April) dzea egɔme le ŋkeke ɖeka dzi le kɔsiɖa me le fe desiaɖe me.
- Ameaɖewo tsɔ sefofo si Eŋglisiawo yɔna be water lilly abe sefofo tɔxe na Siamlɔm ene.
- Siamlɔm kple Kele (Oktober) wonye ɣletiwo sime amewo dzia vi ŋutɔ.
- Kpe xɔasi si woyɔna be Rubi le Eŋlisi me la, enye kpe tɔxe na amesiwo wodzi le Siamlɔm me.


text:
SƆHƐWO BIANA BE
Aleke Mawɔ Anɔ Te Ðe Nya Vɔ̃wo Nu?
Nya vɔ̃wo dzɔna ɖe ame sia ame dzi. Biblia gblɔ be: “Dziɖuɖu le duɖimekeke me mele afɔ ɖeablɛ me ɣesiaɣi o, . . . elabena azãgbe kple nuɖiɖeame li na wo katã.” (Nyagblɔla 9:11) Esia nye nyatefe le sɔhɛ aɖewo siwo dzi nya vɔ̃wo dzɔ ɖo hã gome. Aleke wowɔ te ŋu nɔ te ɖe nya vɔ̃wo nu? Se wo dometɔ eve aɖewo fe ŋutinyawo ɖa.
REBEKAH
Dzinyelawo gbe wo nɔewo esime mexɔ fe 14.
Nyemexɔe se be dzinyelawo le wo nɔewo gbem ŋutɔŋutɔ o, ewɔ nam abe ɖeko tɔnye di be yeaɖe ye ɖokui ɖe aga vie ene. Elɔ̃ nɔnye ŋutɔ, ke nu ka tae wòdzo le egbɔ ɖo? Nu ka tae wòadzo le gbɔnye ɖo?
Esesẽna nam be maɖo dze tso nu si nɔ dzɔdzɔm la ŋu na ame aɖe. Medi be maɖe nya mawo katã ɖa le susu me. Dzi kuam vevie, gake nye ŋutɔ nyemenyana ɣeaɖewoɣi hã o. Metsia dzimaɖi vevie, eye alɔ̃ menya dɔna nam o.
Esi mexɔ fe 19 la, kansa wu nɔnye. Tsi metoa nye kplii dome o.
Enye nyatefe be ete ɖe dzinye vevie esi dzinyelawo gbe wo nɔewo, gake nɔnye fe ku ya gbã dzi nam ale gbegbe. Mekpɔ fa nam o. Alɔ̃ meganya dɔna nam kura o, eye megatsia dzimaɖi kokoko.
Gake mekpɔe be nu geɖewo li mate ŋu awɔ tso nɔnɔmea ŋu. Le kpɔɖeŋu me, Lododowo 18:1 xlɔ̃ nu mí tso ame ɖokui ɖeɖe ɖe aga ŋu, eye mewɔ ɖe aɖaŋuɖoɖo ma dzi.
Eye esi wònye Yehowa Ðasefoe menye ta la, medzea agbagba xlẽa míafe Biblia-srɔ̃gbalẽ dedzifonameawo. Agbalẽ siawo dometɔ aɖe si kpe ɖe ŋunye esime dzinyelawo nɔ wo nɔewo gbem lae nye Nya Siwo Sɔhɛwo Biana Ƒe Ŋuɖoɖo Vavãwo, ele yevugbe me. Meɖo ŋku edzi be mexlẽ Babla 2 lia fe nyati si nye: “Ðe Mate Ŋu Akpɔ Dzidzɔ Le Dzila Ðeka Ƒe Dzikpɔkpɔ Tea?”
Biblia me nya vevi siwo kpena ɖe ŋunye menɔa te ɖe nye dzimaɖitsitsia nu la dometɔ ɖekae nye esi dze le Mateo 6:25-34. Le kpukpui 27 lia me la, Yesu bia be: “Mia dometɔ kae li, si ne ele dzimaɖi tsim la, wòate ŋu atsɔ abɔklugui a ɖeka akpe ɖe efe agbenɔfe ŋu?”
Nya vɔ̃wo dzɔna ɖe mí katã dzi, gake mesrɔ̃e le nɔnye fe kpɔɖeŋua me be ale si míenɔa te ɖe wo nui la le vevie. Eto nu geɖe me. Atsufe gblẽ nɛ, eye wòdze dɔ aɖe si womate ŋu ada o. Gake le wo katã me la, dzi meɖe le efo o, eye xɔse sẽŋu gakpɔtɔ nɔ esi va se ɖe efe kugbe. Nyemaŋlɔ nu siwo wòfiam tso Yehowa ŋu la be gbeɖe o.
Bu nya sia ŋu: Aleke Biblia kple Biblia-srɔ̃gbalẽwo xexlẽ ate ŋu akpe ɖe ŋuwò nànɔ te ɖe nya vɔ̃wo nu?—Psalmo 94:19.
CORDELL
Esi mexɔ fe 17 la, mekpɔ tɔnye fe ku tefe. Tɔnye fe kue nye nya vɔ̃ gãtɔ kekeake si dzɔ ɖe dzinye kpɔ. Nye dzi gbã gudugudu.
Ewɔna nam be meku ŋutɔŋutɔ o, menye tɔnyee nye ema wotsyɔ avɔa na o. Megblɔna na ɖokuinye be, ‘Ele fɔfɔ ge etsɔ.’ Gbɔgblɔ bu ɖem.
Yehowa Ðasefowoe nye kple dzinyelawo míenye, eye míafe hametɔwo kpe ɖe mía ŋu ale gbegbe esi tɔnye ku. Wona nuɖuɖu mí, wova nɔa mía gbɔ, eye womegblẽa mí ɖi o, eye wowɔ esia ɣeyiɣi didi aɖe. Wofe kpekpeɖeŋu siawo katã gaɖo kpe edzi nam be Kristotɔ vavãwoe Yehowa Ðasefowo nye.—Yohanes 13:35.
Mawunyakpukpui aɖe si de dzi fo nam ŋutɔ lae nye 2 Korintotɔwo 4:17, 18. Egblɔ be: “Togbɔ be ɣeyiɣi vi aɖe fe xaxa si nu mesẽ o koe wònye hã la, ehea ŋutikɔkɔe gã mavɔ si foa nu sia nu ta sãsãsã la vanɛ na mí; esi míenana míafe ŋkuwo nɔa nu siwo wokpɔna la ŋu o, ke boŋ nu siwo womekpɔna o la ŋu. Elabena nu siwo wokpɔna la nɔa anyi ɣeyiɣi vi aɖe ko, ke nu siwo womekpɔna o ya nɔa anyi tegbee.”
Mawunyakpukpuia fe akpa mamlɛtɔa wɔa dɔ ɖe dzinye ŋutɔ. Ɣeyiɣi vi aɖe fe nu koe tɔnye fe fukpekpea nye, gake nu siwo fe ŋugbe Mawu do be yeawɔ na mí le etsɔme ya anɔ anyi tegbee. Tɔnye fe kua na megbugbɔ ŋku lé ɖe nye agbenɔnɔ ŋu hetrɔ asi le nye agbemetaɖodzinuwo hã ŋu.
Bu nya sia ŋu: Aleke nya vɔ̃ dzɔɖeamedzi ate ŋu ana be ame nagbugbɔ ŋku alé ɖe efe agbemetaɖodzinuwo ŋu?—1 Yohanes 2:17.
a Abɔklugui nye nudzidzenu, eye abɔklugui ɖeka anɔ abe sentimeta 45 ene.


text:
DUKƆWO KPLE AMEWO
Tsaɖiɖi Yi New Zealand
ANƆ fe 800 aɖewoe nye esi va yi si ame siwo nye Maoritɔwo zɔ mɔ kilometa akpe geɖe to atsiafu dzi va tsi New Zealand. Le afi sia la, wokpɔe be nutoa me to vovo kura na Polynesia fe fukpo si dzi yewoʋu tso la. Towo kple to siwo dzi tsikpewo tsana tso le tefe sia, eye tawo kple sno hã le tefea. Anɔ fe alafa atɔ̃ aɖewo megbe la, ame bubu aɖewo hã ʋu tso keke Europa ke va tsi afi ma. New Zealand tɔ geɖe wɔa nu abe Anglo-Saxon kple Polynesiatɔwo ene. Dua me tɔ blaasieke le alafa me le dugãwo me. Wellington si nye wofe fiadu lae nye dugã si le anyiehe kekeake wu le xexea me.
Togbɔ be tefe si New Zealand le tso abo hã la, tsaɖila miliɔn etɔ̃ kloe ɖia tsa yia afi ma fe sia fe elabe tefe vovovo siwo nya kpɔ la le afi ma.
Gbemelã vovovo siwo dome xe siwo medzona o bɔ ɖo le New Zealand wu tefe bubu ɖe sia ɖe le xexea me. Afi mae adoglo fomevi aɖe si woyɔna be tuatara, si tea ŋu nɔa agbe abe fe 100 ene la hã le! Agutɔ aɖewo kple tɔmelã gã aɖewo siwo fe ɖewoe nye boso kple efomevi vovovo aɖewo le afi ma.
Yehowa Ðasefowo le dɔ dzi le New Zealand anɔ fe 120 kloe ye nye esia. Wole Biblia fiam amewo le gbegbɔgblɔ 19 ya teti me, eye Polynesiatɔwo fe gbe siwo nye Niuegbe, Rarotongagbe, Samoagbe kple Tongagbe hã le gbe siawo dome.


text:
SƆHƐWO BIANA BE
Nu Ka Tae Wòle Be Nàtsri Film-memewo Sɔsrɔ̃?—Akpa 1: Na Nyɔnuviwo
Nu kae film-memewo sɔsrɔ̃ lɔ ɖe eme?
Lé ŋku ɖe nya siawo ŋu, eye nàɖo nyabiase siwo gbɔna ŋu.
Nya siawo dometɔ kawoe sɔ kple nyɔnuvi siwo dzena le filmwo, televisionwo dzi kple magazinewo me?
Nya siawo dometɔ kae nàdi be woagblɔ tso ye ŋu?
Anɔ eme be àyɔ nɔnɔme siwo dze le akpa gbãtɔ la atsɔ aɖo nyabiase gbãtɔa ŋu eye àyɔ nɔnɔme siwo dze le akpa evelia atsɔ aɖo nyabiase evelia ŋu. Ne nenemae la, ke efia be èdi be yefe nɔnɔme naɖɔ ʋu wu sɔhɛ akpa gãtɔ siwo woɖena fiana le filmwo me la fe nɔnɔme, eye menye wò ɖeka koe dinae alea o! Bu nu si tae la ŋu kpɔ.
“Nyɔnuvi siwo woɖena fiana le filmwo me nyea nyɔnuvi dzeaglã siwo si agbe aɖeke mele o. Ðeko esia nana wòwɔna na amewo be mí nyɔnuviwo katã míenye ame maɖianukwarewo, ame siwo dina vevie be amewo nakpɔ yewo kple apasatɔwo.”—Erin.
“Nyɔnuvi siwo woɖena fiana le filmwo me kple televisionwo dzi la dina vevie be amewo nakpɔ yewo, wotsia dzi ɖe wofe dzedzeme, awudodo, ŋkɔxɔxɔ kple ŋutsuviwo ŋu.”—Natalie.
“Ƒãa hafi nàkpɔ film aɖe, eye nyɔnuvi si ‘xɔ ŋkɔ’ le film ma me la, mele aha nom, ŋutsuviwo dɔ gbɔ, alo dze aglã ɖe edzilawo ŋu o. Ne nyɔnuvi aɖe mele nu sia wɔm o la, wobunɛ be enye mawusubɔla zazɛ̃nyahela alo nyɔnuvi siwo melɔ̃a ŋutsu fe nya gbɔ o.”—Maria.
Bia nya sia ɖokuiwò: ‘Ðe ale si medoa awu, foa nu alo wɔa nu la ɖea ame si menye ŋutɔŋutɔ fiana, alo ame aɖe si mekpɔ le film me fe nuwɔna ko srɔ̃m melea?’
Nu si wòle be nànya
Nyɔnuvi aɖewo nɔa ame siwo woɖena fiana le filmwo me fe nuwɔnawo srɔ̃m hesusuna be nenemae yewo ŋutɔ yewole. Ðetugbui aɖe si ŋkɔe Karen gblɔ be: “Mede dzesi nu sia le nɔvinye nyɔnu suetɔ ŋu. Ewɔa nu abe awudodo kple ŋutsuviwo koe nɔa vevie nɛ ene. Menya be enyaa nu, eye etsɔa ɖe le nu bubuwo hã me, gake enɔa nu wɔm abe bometsila ene, elabe esusui be mɔ ma ko dzie yeato anɔ abe ‘nyɔnuvi bubuawo katã’ ene. Ƒe 12 ko wòxɔ!”
Biblia gblɔ be: “Midzudzɔ agbenɔnɔ ɖe nuɖoanyi sia fe nɔnɔme nu.”—Romatɔwo 12:2.
Menye nyɔnuviwo katãe dina be yewoawɔ nu abe ale si nyɔnuvi siwo woɖena fiana le filmwo me la wɔa nu ene o. Nyɔnuvi si ŋkɔe nye Alexis si xɔ fe 15 gblɔ be: “Nyɔnuvi siwo woɖena fiana le filmwo me la tsia dzi ɖe wofe dzedzeme ŋu fũu akpa, wonyea yakamewo kple ame siwo mebua tame nyuie hafi wɔa nu o, gake meka ɖe edzi be mía dometɔ akpa gãtɔ bua nuwo ŋu nyuie. Menye drɔ̃ekuku ŋutsuvi dzeɖekɛwoe nye nu vevitɔ na mí le agbe me o, nu bubuwo li zã míewɔna.”
Biblia gblɔ be: “Ame tsitsiwo . . . na hehe wofe nugɔmeseseŋutetewo to wo zazã me, be woate ŋu ade vovo nyui kple vɔ̃ dome.”—Hebritɔwo 5:14.
Adzɔhawo ŋutɔ fe viɖekpɔkpɔ ko tae woɖea sɔhɛ nyɔnuvi mawo fiana le filmwo me ɖo, menye nyɔnuviawo fe nyonyo tae o. Esi adzɔha gãwo, siwo fe ɖewoe nye dɔwɔfe siwo wɔa hadzidziwo, videowo kple agbalẽwo, atsyɔ̃nuwo, elektrɔnik-nuwo kple modzakaɖenuwo nyae be yewoate ŋu ato nudzadzra na sɔhɛwo dzi akpɔ ga geɖe ta la, wotɔa ŋku ɖeviwo hafi wova ɖoa sɔhɛme gɔ̃ hã. Agbalẽ aɖe (12 Going on 29) gblɔ be: “Boblodolawo fe nyawo fiana be ne sɔhɛwo mefle awu, sikanu, atsyɔ̃ɖonu, elektrɔnik-nu yeyetɔwo o la womanye ame xɔŋkɔwo o. Sɔhɛwo kpɔa boblododowo ɣesiaɣi, wotea wo kpɔkpɔ gɔ̃ hã hafi va dzea nunya ahayi nu si wonye la gɔme se ge.”
Biblia gblɔ be: “Nu sia nu si le xexea me—ŋutilã fe nudzodzro kple ŋkuwo fe nudzodzro kple ame fe nunɔamesiwo fiafia adegbefofotɔe—la metso Fofo la gbɔ o, ke boŋ xexea me wotso.”—1 Yohanes 2:16.
Bu nya sia ŋu: Ne ètsi dzi ɖe awudodo siwo le tsia dzi ŋu fũu akpa la, ame kawoe wòɖea vi na? Ame ka tututue wòɖea vi na ne èfle asitelefon yeyetɔ kple susu be yeaxɔ ŋkɔ le ye tɔwo dome? Nu ka koŋue nɔa vevie na adzɔhawo wu, wò nyonyo loo alo woawo ŋutɔwo fe nyonyo?
Nu si nàte ŋu awɔ
Da nu siwo woɖena fiana le filmwo me la kpɔ. Ne èle tsitsim la, ŋutete si akpe ɖe ŋuwò nàse nuwo gɔme ŋutɔŋutɔ ke menye ale si wole dzedzem le gota ko o la asu asiwò. De ŋugble tso ŋusẽ si nu siwo woɖena fiana le filmwo me ate ŋu akpɔ ɖe dziwò la ŋu. Alana si xɔ fe 14 gblɔ be: “Atsyɔ̃ɖomiwo sɔa gbɔ le nyɔnuvi siwo woɖena fiana le filmwo me la ŋu fũu wu wofe awudodowo. Eye sɔhɛ geɖe menyae be ema wɔwɔ ana be yewomanya kpɔ o, eye be esia nana amewo bua wo boŋ be womele ta kpɔm na agbea o.”
Dze agbagba nàtu nɔnɔme nyuiwo ɖo be nàzu ame si nèɖoe be yeazu. Le kpɔɖeŋu me, gabu nɔnɔme nyui siwo nètia le nyati sia fe gɔmedzedze ŋu kpɔ. Nɔnɔme nyui mawoe nèdi be amewo nanya na ye. Ðe manyo be nàdze agbagba fifia adze nɔnɔme nyui siawo tutu ɖo gɔme alo nàna be woaganyo ɖe edzi oa? Biblia gblɔ be: “Mido amenyenye yeye la, si wɔm wole yeyee to sidzedze vavãtɔ me le Ame si wɔe la fe nɔnɔme nu,” menye nɔnɔme siwo boblodolawo doa bobloe nu o.—Kolosetɔwo 3:10.
Srɔ̃ ame siwo ɖoa kpɔɖeŋu nyuiwo. Wo dometɔ aɖewo ate ŋu anye wò fometɔwo abe nɔwò alo tasiwò ene. Bubuwo hã ate ŋu anye nyɔnu tsitsi siwo si nutefekpɔkpɔ su alo wò ame nyanyɛwo. Nyɔnu kpɔɖeŋu nyui ɖola geɖewo le Yehowa Ðasefowo fe hamewo me, eye wofe kpɔɖeŋu aɖe vi na wò.—Titus 2:3-5.
Aɖaŋuɖoɖo: Zã agbalẽ si nye Srɔ̃ Wofe Xɔse nàtsɔ asrɔ̃ nu tso bibliameme siwo ɖo kpɔɖeŋu nyui ɖi na nyɔnuwo la ŋu, wo dometɔ aɖewoe nye Rut, Hana, Abigail, Esta, Maria kple Marta. Yehowa Ðasefowo ta Srɔ̃ Wofe Xɔse gbalẽa, ele www.jw.org/ee.


text:
Nunya foundation, habɔbɔ nɔ ɖokuisi aɖe wɔ nunana tɔxe na Dzelukofe EP. gɔmedzesuku le Keta nutome. Nunanawo nye Eʋegbegbalẽ vovovo si wo fe home ade ₵1,500 kple edzivɔ.
Agbalẽawo fe ɖewoe nye Nyaseto 1 & 2, Nunyamɔ 2B, 3B kple 5B, Agbe Nye Nu Si Newɔe, Kesinɔnu Kple Yayra, Nya Zɔzɔ, Tɔkɔ Atɔ̃lia, Do Eʋegbe Mase I kple bubuawo.
Efo Michael Deh amesi wo ga yɔ na be Keta Yevu eye wonye Nunya Foundation hametɔ lae tia suku sia na dɔ sia wɔwɔ.
Afetɔ Christian Zogli, si nye habɔbɔ la fe zimenɔla la ɖe susu si ta woɖo habɔbɔ la gblɔ na nutis.org be yewo kpɔe be gbe la dodo, eŋɔŋlɔ kple exexlẽ le to yim, eye ne ame aɖe ke meɖe afɔ ɖe eŋu o la gbea aku. Susu sia tae yewo ɖoe le Nunya Foundation be, ele be yiwo agbɔ agbe Eʋegbe la, vevietɔ le sukuviwo dome.
Chairman Christian Zogli
Habɔbɔ la fe afɔ si woɖe la do dzidzɔ na sukuviwo kple nufialawo kpakple wɔna la tefekpɔlawo katã. Dzelukofe EP Gɔmedzesukutatɔ Afetɔ William Dumeda gblɔ le wɔna la tefe be, taflatse, agbale siwo yewo hĩa na Eʋegbesɔsrɔ̃ la fe ɖeke me le yewo si o, eyata afɔɖeɖe sia do dzidzɔ na yewo alegbegbe.
Afetɔ William Dumeda – Tatɔ, Dzelukofe E.P Gɔmedzesuku
Dumegã ESK Kwau amesi wɔ dɔ kpɔ abe sukutatɔ ene le KETASCO la nɔ wɔna sia tefe. Efa konyi tso alesi egbeviwo trɔ Eʋegbe la tatu hafi do na zi geɖe la ŋuti vevie. Efo abɔta na Nunya Foundation le wofe agbagba dzedze be yewo agbɔ agbe Eʋegbe la ta eye wodoe ɖe Eʋeviwo katã le afe kple gbe sia gbɔ be woado alɔ habɔbɔ la hena dɔ la fe takeke.
Nunya Foundation do ŋgɔ wɔ nunana sia fomevi na Agotime Akpokɔpe DA Basic School, Agotime – Ziope nutome., Amedzikope RC Basic School, Ketu South nutome, kple Tsavanya DA Basic School, South Tongu nutome.
Nunya Foundation, tɔwo bia be ame sia ame na kpe ɖe yiwo ŋuti hena habɔbɔ la fe zɔɖeɖe alebe taɖodzinu si nye be Eʋegbe na nɔ agbe ne megbeviwo la na teŋu ava eme.


text:
SƆHƐWO BIANA BE
Nu Kae Wòle Be Manya Tso Kamedefefe Ŋu?
Kamedefefe ate ŋu aɖe vi na wò eye ate ŋu agblẽ nu le ŋuwò hã. Enɔ te ɖe kamedefefe si fomevi si wònye, ale si nèkpɔa gome le eme kple ɣeyiɣi si nèzãna ɖe eŋu la dzi.
Vi kawoe wòate ŋu aɖe na wò?
Kamedede dea ame fe lãmesẽ dzi. Biblia gɔ̃ hã gblɔ be “kamedede nyo.” (1 Timoteo 4:8, etenuŋɔŋlɔ) Ŋutsuvi aɖe si ŋkɔe nye Ryan gblɔ be: “Kamedede nana ame nɔa afɔte. Eɖea vi na ame wu videofefewo.”
Kamedefefe tea ŋu nana ame srɔ̃a nuwɔwɔ le ha me kpakple ɖokuidziɖuɖu. Wowɔ kamedefefe fe kpɔɖeŋu aɖe le Biblia me tsɔ fia nu vevi aɖe mí. Biblia gblɔ be: “Dufula siwo le ho ʋlim la katãe fua dua, gake ame ɖeka koe xɔa dziɖuɖufetu la.” Eye wògblɔ kpee be: “Ame sia ame si le gome kpɔm le hoʋiʋli me la ɖua eɖokui dzi le nuwo katã me.” (1 Korintotɔwo 9:24, 25) Nufiame kae le eme? Ebia ɖokuidziɖuɖu kple nuwɔwɔ aduadu hafi ame nate ŋu awɔ ɖe kamedefefea fe sewo dzi. Ðetugbui aɖe si ŋkɔe nye Abigail lɔ̃ ɖe nya sia dzi. Egblɔ be: “Kamedefefe kpe ɖe ŋunye menya ale si mawɔ nu aduadu kple amewo kple ale si maɖo dze kple amewo.”
Kamedefefe nana xɔlɔ̃wɔwɔ me sẽna. Fefe ɖekae tea amewo foa fu. Ŋutsuvi aɖe si ŋkɔe nye Jordan gblɔ be: “Hoʋiʋli aɖe si nu nɔa fefe ɖe sia ɖe kloe me, gake nenye dzidzɔdoname ta koe míefe fefe ma la, enye mɔ nyui aɖe si dzi míetona dzea xɔlɔ̃wo.”
Nu kawoe wòate ŋu agblẽ le ŋuwò?
Fefe si fomevi nèfena. Biblia gblɔ be: “Yehowa doa ame dzɔdzɔe kple ame vɔ̃ɖi siaa kpɔna; eléa fu ame sia ame si lɔ̃a ŋutasẽnuwɔwɔ.”—Psalmo 11:5.
Ŋutasẽnuwo sɔŋ koe wowɔna le kamedefefe aɖewo me. Le kpɔɖeŋu me, ɖetugbui aɖe si ŋkɔe nye Lauren gblɔ be: “Kɔdada fe taɖodzinu koŋ ye nye be woafo ame aɖe. Gake esi míenye Kristotɔwo ta la, míefoa asa na kɔdada, ke nu ka tae míakpɔ kɔdada atsɔ aɖe modzakae?”
Bu eŋu kpɔ: Ðe nèfea fefe siwo me adã le alo kpɔa wo evɔ gblɔna be mana yeawɔ ŋutasẽnu aɖeke oa? Nenye nenemae la, ke ɖo ŋku nya si Psalmo 11:5 gblɔ la dzi. Egblɔ be Yehowa léa fu ame si “lɔ̃a ŋutasẽnuwɔwɔ” ke menye ame si le ewɔm ɖeɖe ko o.
Ale si nèfenae. Biblia gblɔ be: “Migawɔ naneke le dzrehehe alo bubu dzodzro didi ta o, ke boŋ mitsɔ ɖokuibɔbɔ bu ame bubuwo be wonye gã wu mi.”—Filipitɔwo 2:3.
Enye nyatefe be hoʋiʋli aɖe si nu nɔa fefe ɖe sia ɖe si me ame hatsotso eve le gome kpɔm le la me godoo ya. Gake maɖu-dzi-godoo fe nɔnɔme menana fefe la vivina o. Sɔhɛ aɖe si ŋkɔe nye Brian gblɔ be: “Hoʋiʋli ate ŋu aɖo mewò. Ne èbi ɖe fefe aɖe me la, ke ele be nànɔ dɔ wɔm tso ɖokuibɔbɔ hã ŋu.”
Bu eŋu kpɔ: Ðekakpui aɖe si ŋkɔe nye Chris gblɔ be, “Míefoa bɔl kwasiɖa sia kwasiɖa, eye nu vevi wɔa mía dometɔ aɖewo.” Eya ta bia ɖokuiwò be, ‘Nu kawoe nana be nu vevi wɔa amewo? Nu kae mate ŋu awɔ aɖe esia dzi akpɔtɔ?’
Ɣeyiɣi si nèzãna ɖe eŋu. Biblia gblɔ be míakpɔ “nu siwo le vevie wu” la adze sii.—Filipitɔwo 1:10.
Ele be nàɖo nu vevitɔwo nɔfe gbãtɔ; nu siwo ku ɖe mawusubɔsubɔ ŋu naxɔ nɔfe gbãtɔ. Fefe aɖewo xɔa gafofo geɖe, wò ŋutɔ èɖale fefea fem loo alo ènɔ anyi le ekpɔm o. Ðetugbui aɖe si ŋkɔe nye Daria gblɔ be: “Nye kple nɔnye míehea nya le ɣeyiɣi gbogbo si mezãna tsɔ kpɔa kamedefefewo le television dzi evɔ wònye be mate ŋu azã ɣeyiɣi ma ɖe nu bubu ŋu hafi la ta.
Bu eŋu kpɔ: Ðe nèɖoa to dziwòlawo ne woɖo aɖaŋu na wò ku ɖe nu siwo le vevie na wò wu ŋua? Ðetugbui aɖe si ŋkɔe nye Trina gblɔ be: “Ne nye kple nɔvinyewo míele kamedefefe aɖe kpɔm la, nɔnye ɖoa ŋku edzi na mí be, ne míekpɔ fefea loo alo mímekpɔe o, woaxe fe na fefea wɔlawo ya godoo. Eye wòbiaa mí be, ‘Gake ame kae axe fe na miawo ya?’ Nu si gblɔm wòlee nye be: Fefewɔlaawo ya fe dɔwɔɖui ye nye ema. Gake ne míedo kpo míafe sukudɔdeasiwo kple afemedɔwo wɔwɔ la, agbea made mía dzi le etsɔme o. Nya si ko gblɔm dada le na míe nye be mele be televisionkpɔkpɔ alo fefe nanye nu vevitɔ na mí le agbe me o.”


text:
Egbe Nyagbe: Gɔmedokpe
Kpe ɖe gbegbɔgblɔ sia gbegbɔgblɔ eme. Gbe Mɛ le didzinu. Mɛ ɖzi afeme. Mɛ kpe xɔtula. Xɔtula la akpe
Egbe Nyagbe: Ɖoɖo
Kpe ɖe gbegbɔgblɔ sia gbegbɔgblɔ eme. Gbe Mɛ ɖzi afeme. Mɛ kpe xɔtula. Xɔtula la akpedenu nye. Mɛ hi
Egbe Nyagbe: Tegnɔlogi
Kpe ɖe gbegbɔgblɔ sia gbegbɔgblɔ eme. Evegbe Mɛ le didzinu. Mɛ ɖzi tegnɔlogi. tegnɔlogi, nom.1 /t-e
Egbe Nyagbe: Ga Dzradzra Ɖo
Kpe ɖe gbegbɔgblɔ sia gbegbɔgblɔ eme. Evegbe Mɛ le didzinu. Mɛ ɖzi hotsui. Mɛ kpe gasitasla. Gasitas
Egbe Nyagbe: Kesinɔnuwo
Kpe ɖe gbegbɔgblɔ sia gbegbɔgblɔ eme. Evegbe Mɛ le didzinu. Mɛ ɖzi hotsui. Mɛ kpe gasitasla. Gasitas
Egbe Nyagbe: Dunyahɛfe
Kpe ɖe gbegbɔgblɔ sia gbegbɔgblɔ eme. Evegbe Mɛ le didzinu. Mɛ ɖzi demokrasi. Mɛ kpe dunyahela. Duny
Egbe Nyagbe: Dukplɔla
Kpe ɖe gbegbɔgblɔ sia gbegbɔgblɔ eme. Evegbe Mɛ le didzinu. Mɛ ɖzi demokrasi. Mɛ kpe dunyahela. Duny
Egbe Nyagbe: Dzra Ɖo
Kpe ɖe gbegbɔgblɔ sia gbegbɔgblɔ eme. Evegbe Mɛ le didzinu. Mɛ ɖzi hotsui. Mɛ kpe gasitasla. Gasitas
Egbe Nyagbe: Fetu
Kpe ɖe gbegbɔgblɔ sia gbegbɔgblɔ eme. Evegbe Mɛ le didzinu. Mɛ ɖzi hotsui. Mɛ kpe gasitasla. Gasitas


text:
Du si Le To Dzi
Du si Le To Dzi
LE Yesu fe Todzimawunya xɔŋkɔa me la, egblɔ na efe nusrɔ̃lawo be: “Miawoe nye xexeame fe kekeli. Du, si le to dzi la, womate ŋu aɣlae o.”—Mateo 5:14.
Towo dzie wotso Yudea kple Galilea du geɖe ɖo, menye baliwo me o. Dedienɔnɔ ye nye susu siwo koŋ ta wotsoa wo ɖe towo dzi ɖo. Tsɔ kpe ɖe asrafowo fe amedzidzedze ŋu la, adzohawo dzea Israel-viwo dzi. (Fiawo II, 5:2; 24:2) Dumevi dzinɔamefotɔwo ate ŋu aʋli afe siwo fo fu ɖe to tame la ta bɔbɔe wu du si le balime si ŋu wòabia be woatɔ kpɔ gã aɖe ɖo.
Esi wònye be akaloe wosina na Yudatɔwo fe afewo zi geɖe ta la, wote ŋu kpɔa afe ɣi siawo siwo fo fu ɖe to tame la kilometa gbogbo aɖewo le adzɔge. (Dɔwɔwɔwo 23:3) Ne ŋdɔ le ʋuʋum le Palestina la, todzidu siawo klẽna abe akaɖi si le to dzi ene, abe alesi Mediterranea duwo klẽnae egbea ene.
Yesu zã Galileatɔwo kple Yudeatɔwo fe duwo fe nɔnɔme ɖedzesi sia tsɔ fia eyomedzelawo akpa si Kristotɔ vavãwo wɔna. Egblɔ na wo be: “Nenema ke mina miafe kekeli naklẽ le amewo fe ŋku me, bena woakpɔ miafe nu nyui wɔwɔwo, eye woakafu mia Fofo, si le dzifo.” (Mateo 5:16) Togbɔ be Kristotɔwo mewɔa nu nyuiwo be amewo nakafu yewo o hã la, wofe nɔnɔme nyuiwo meɣlana o.—Mateo 6:1.
Nɔnɔme nyui siawo dzena vevietɔ le Yehowa Ðasefowo fe nutome gã takpekpewo me. Nyadzɔdzɔgbalẽ aɖe ka nya ta le takpekpe aɖe si wowɔ nyitsɔ laa le Spain ŋu be: “Togbɔ amewo megale ɖeke tsɔm le mawusubɔsubɔnyawo me le subɔsubɔha bubuwo me o hã la, menye aleae wòle le Yehowa Ðasefowo ya gome o. Esi womedi be vevienyenye si le Biblia ŋu nabu o ta la, wowɔa Mawu fe Nya la ŋudɔ.”
Thomas, si nye kamedefefewɔfe si Ðasefoawo zãna edziedzi le Spain fe dzieheɣetoɖofe dzikpɔla, kpɔ dzidzɔ ɖe ame siwo wɔa Mawu fe Nyaa ŋudɔ la dome nɔnɔ ŋu. Eda efe dzudzɔxɔxɔledɔme ɖe ŋgɔ kwasiɖa geɖe ale be wòate ŋu anɔ anyi akpɔ Yehowa Ðasefowo fe nutome gã takpekpe aɖe tefe. Esi takpekpea vala geɖewo, tsɔ kpe sɔhɛwo ŋu, te ɖe eŋu le takpekpea megbe be yewoada akpe nɛ le alesi wòwɔ nu aduadu kpli yewo le fe siawo katã me ahadi nyui nɛ le efe dzudzɔxɔxɔa me la, aɖatsi ge le mo nɛ blobloblo. Egblɔ be: “Mi amesiawo nyanya nye nutefekpɔkpɔ siwo su asinye le agbe me la dometɔ nyuitɔ kekeake.”
Wote ŋu kpɔa du si le to dzi la bɔbɔe elabena edzena le yame nyuie eye ɣea fe keklẽ nana xɔ siwo wosi akalo na le eme la dzena nyuie. Nenema ke, Kristotɔ vavãwo ɖea dzesi elabena wodzea agbagba be yewoawɔ ɖe Ŋɔŋlɔawo fe dzidzenu kɔkɔ siwo ku ɖe nyatefetoto, agbenyuinɔnɔ, kple nublanuikpɔkpɔ ŋu dzi.
Gakpe ɖe eŋu la, Kristotɔwo ɖea nyatefea fe keklẽ fiana to wofe gbefãɖeɖedɔa me. Apostolo Paulo gblɔ le fe alafa gbãtɔ me Kristotɔwo ŋu be: “Esi subɔsubɔdɔ sia le mía si, abe alesi míekpɔ nublanuikpɔkpɔ ene la, ɖeɖi mete mía ŋu o . . . hafi boŋ míetsɔa nyatefe fe ɖeɖefia ɖea mía ɖokui fiaa amewo katã fe dzitsinya le Mawu fe ŋku me.” (Korintotɔwo II, 4:1, 2) Togbɔ be wotsi tre ɖe wo ŋu le tefe siwo katã woɖe gbefã le hã la, Yehowa yra ɖe wofe subɔsubɔdɔa dzi ale be le fe 60 M.Ŋ. me lɔfo la, Paulo te ŋu ŋlɔ be wonɔ gbefã ɖem nyanyuia “na nuwɔwɔwo katã le dzifo te.”—Kolosetɔwo 1:23.
Egbea, Yehowa Ðasefowo hã bua wofe agbanɔamedzi si nye be ‘woana wofe kekeli naklẽ le amewo fe ŋku me’ nu vevii, abe alesi Yesu de see ene. Yehowa Ðasefowo toa nufo kple agbalẽwo dzi ɖea gbefã Fiaɖufe ŋuti nyanyuia le dukɔ 235 me le xexeame godoo. Be Biblia me nyatefea fe kekeli naɖo ame gbogbo aɖewo gbɔ alesi wòanya wɔ la, wota wofe Biblia-srɔ̃gbalẽwo ɖe gbegbɔgblɔ siwo ade 370 me.—Mateo 24:14; Nyaɖeɖefia 14:6, 7.
Le tefe geɖe la, Ðasefoawo tsɔe ɖo wo ɖokui dzi srɔ̃a amesiwo ʋu tso dukɔ siwo me woxe mɔ ɖe gbefãɖeɖedɔa nu le fifia alo tsã me fe gbegbɔgblɔwo. Le kpɔɖeŋu me, ame gbogbo aɖewo tsoa China kple Russia vana Dziehe Amerika dugã geɖewo me. Ðasefo siwo le afima dze agbagba srɔ̃ China, Russia, kple gbe bubuwo ale be woate ŋu aɖe gbefã nyanyuia na vavala yeyeawo. Le nyatefe me la, wole gbesɔsrɔ̃mɔnu siwo atsɔ kabakaba zãm tsɔ le gbegbɔgblɔ aɖewo fiam amewo ale be woate ŋu aɖe gbefã na ame bubuwo hã esime nuwo gakpɔtɔ ‘fu’ ɖe agbleawo dzi “na ŋeŋe.”—Yohanes 4:35.
Nyagblɔɖila Yesaya gblɔe ɖi be: “Ava me le ŋkeke mlɔeawo me be, Yehowa fe afe fe to la akɔ ta agbɔ towo ŋu, eye wòafo togbɛwo ta, eye anyigba dzi dukɔwo katã afo zi ɖe eŋu.” Yehowa Ðasefowo to wofe nuwɔna kple wofe subɔsubɔdɔ siaa dzi le kpekpem ɖe amewo ŋu le afisiafi be woava “Yehowa fe afe fe to” la gbɔ be woafia Mawu fe mɔ wo eye be woasrɔ̃ alesi woazɔ le Mawu fe mɔ dzii. (Yesaya 2:2, 3) Abe alesi Yesu gblɔe ene la, dzidzɔ si dona tsoa eme enye be wo katã ‘wokafua wo Fofo, si le dzifo,’ Yehowa Mawu.—Mateo 5:16; Petro I, 2:12.